ועדת הפנים והגנת הסביבה, כנסת 19, פרוטוקול מספר 264, 2014-03-26 13:30

מירי רגב: שלום לכולם, צהרים טובים.

מירי רגב: אני פותחת את ישיבת ועדת הפנים והגנת הסביבה של הכנסת לדיון בהצעת חוק המכונה "ויפללא", הצעת חוק לקידום הבנייה במתחמים מועדפים לדיור (הוראת שעה), התשע"ד-2014, הכנה לקריאה שנייה ושלישית.

מירי רגב: היום בעזרת-השם נסיים את פרק התכנון בחוק, כאשר במפגש הבא נדון בעניינים הקנייניים, בכל הסוגיות המשפטיות של הפקעת קרקע.

מירי רגב: את כל המהלך הזה יוביל כמובן המשנה ליועץ המשפטי לממשלה, ארז קמיניץ.

מירי רגב: היום נדון בסעיפים 20-29 להצעת החוק, כאשר בינת שוורץ היתה אמורה לתת לנו כמה תשובות לגבי מלאי הדיור, מלאי תכנוני, נושא שעלה בדיון הקודם.

מירי רגב: בפרק התכנון יש הרבה מאוד פערים.

מירי רגב: נעמה שולץ וערן ניצן ממשרד האוצר, אתם מובילי החוק.

מירי רגב: יש המון פערים בינינו לבינכם בתחום התכנון, על כל סוגיית מטרות החוק, על כל סוגיית הדיור הציבורי וההיבטים החברתיים.

מירי רגב: אני מזכירה לכם שאם אתם רוצים לעמוד בלוחות הזמנים, שזה אומר אישור החוק בסוף חודש מאי- - -

תמר זנדברג: הם רצו בסוף חודש מרץ.

מירי רגב: הם רצו, אבל יש ועדה.

מירי רגב: אם רוצים לסיים את אישור החוק עד סוף חודש מאי אז נצטרך לשבת ולדבר על אותם פערים.

מירי רגב: אני רואה את הפערים הגדולים יותר בתחום התכנון, יותר מאשר בתחום הנדל"ן ובתחום שיווק הקרקע ובתחום ההפקעות, בנושאים הללו אני רואה פחות פערים בינינו ובין הממשלה, אבל את הסוגיות האלה אתם צריכים לקחת בחשבון.

מירי רגב: אני מציעה שנציגי משרד האוצר יקראו את הסעיפים 20-29, לאחר מכן בינת שוורץ תציג את מלאי התכנון הקיים ולאחר מכן נעבור להתייחסויות של הגורמים שנרשמו: איתמר בן דוד מן החברה להגנת הטבע, רשות הטבע והגנים, מרכז השלטון המקומי, האיחוד החקלאי.

מירי רגב: אתה יודע שהדיון היום הוא לא בתחום שלכם.

מירי רגב: אתה מבחינתי תהיה ראשון הדוברים בתחום הפקעת הקרקעות.

מירי רגב: אין בעיה, רק שתדע, אתה מכיר את הסעיפים שעליהם אנחנו דנים היום.

מירי רגב: תעביר התייחסויות לדיון הבא – זה הדבר הכי חשוב מבחינתכם, אבל אני משאירה אותך לזכות דיבור, כמובן.

מירי רגב: ביקשו זכות דיבור גם שתי"ל, חברת החשמל.

מירי רגב: מי הם רבקה בנלולו, סימה מויאל ואברהם שרנופולסקי?

מירי רגב: את מי אתם מייצגים?

<סימה מויאל: את צוות הדיור הציבורי.

מירי רגב: לא נרשמתם לדיבור.

מירי רגב: נתתי בדיונים הראשונים זכות דיבור לוויקי וענונו, שאני מקווה שהיא בריאה.

מירי רגב: במשך תקופה מסוימת היא הרגישה לא טוב, עכשיו אני מקווה שהיא מרגישה טוב יותר.

מירי רגב: נתתי לכם זכות דיבור.

מירי רגב: אם יישאר לנו זמן אתן לכם זכות דיבור, אבל באופן עקרוני כבר אמרתם את אמירותיכם.

מירי רגב: מישהו מראשי המועצות האזוריות – למרות שזה לא הנושא שלכם – מבקש להגיד משהו?

<מוטי דלג'ו: עקרונית בכלל על הצעת החוק.

מירי רגב: אתה לא מדבר.

מירי רגב: אתה מכיר את הכללים.

<מוטי דלג'ו: אדבר בדיון הבא.

<מוטי דלג'ו: זה בסדר.

מירי רגב: אתה מכיר את הכללים.

מירי רגב: בגלל שבאו לכאן ארבעה ראשי מועצות אזוריות אני מכבדת אותם.

מירי רגב: זה לא יהיה בהמשך.

מירי רגב: אנשים צריכים להירשם לזכות דיבור ולהעביר את הערותיהם בכתב כדי שנתייחס אליהם ברצינות.

מירי רגב: אחרת, מה?

<מוטי דלג'ו: בפעם הבאה נתייחס.

מירי רגב: בפעם הבאה זה ברור לי.

<שמעון סוסן: בפעם הבאה נרשמנו לזכות דיבור.

<שמעון סוסן: היום באנו רק להסתכל.

<שמעון סוסן: אמרת שאנחנו לא מגיעים, לכן באנו.

מירי רגב: חברי הכנסת שנמצאים פה הם תמר זנדברג, בועז טופורובסקי וזבולון קלפה.

מירי רגב: בועז טופורובסקי, אנא תמלא את מקומי, אני יוצאת ל-10 דקות ואחזור לאחר מכן.

מירי רגב: נתחיל עם הקראת הסעיפים, בבקשה.

מירי רגב: לאנשים שהצטרפו, נמצאים פה דוד ביטן ושאול אדם יועצי הוועדה, שלום גם לכם.

מירי רגב: בנוסח שחולק לכם כל מה שצבוע באדום הוא התייחסות של הוועדה להצעת החוק הממשלתית.

מירי רגב: אלה הפערים שיש בינינו לבין הממשלה, שנצטרך כמובן להגיע בהם להסכמים לקראת ההצבעות.

מירי רגב: בבקשה, נא להתחיל לקרוא את הצעת החוק.

מירי רגב: אני מקבלת את הצעת בינת שוורץ.

מירי רגב: היא תתייחס אחר-כך לכלל ההערות של הגורמים שיעלו פה.

מירי רגב: אין שום בעיה.

מירי רגב: בבקשה.

תמר זנדברג: מה זה הנוסח האדום?

מירי רגב: הסברתי לפני רגע.

מירי רגב: הנוסח האדום הוא הערות הוועדה, הערות שלנו שהממשלה לא קיבלה.

<ערן ניצן: הממשלה עדיין לא לא-קיבלה.

מירי רגב: היא עדיין לא אמרה את עמדתה, היא עדיין לא לא-קיבלה, כפי שאומר כאן נציג אגף התקציבים.

<אלדר דוכן: <(היו"ר בועז טופורובסקי)>

בועז טופורובסקי: אני פונה לאנשים שיש להם זכות דיבור.

בועז טופורובסקי: אתם רוצים לדבר על הסעיפים האלה או בכלליות?

<קריאה: גם וגם.

בועז טופורובסקי: איתמר בן דוד, החברה להגנת הטבע, בבקשה.

<איתמר בן דוד: להתייחס לכל הסעיפים לפי הסדר?

בועז טופורובסקי: אנחנו נעבור סעיף-סעיף אז תוכל להגיד את ההערות בכל סעיף שנגיע אליו, כך אני מעדיף.

בועז טופורובסקי: אם אתה רוצה להגיד משהו בכלליות על הסעיפים הללו, זה הזמן.

<איתמר בן דוד: יש לי הערות פרטניות לגבי חלק מן הסעיפים הרלוונטיים.

בועז טופורובסקי: אז עוד מעט, כאשר נעבור סעיף-סעיף.

בועז טופורובסקי: ניר אנגרט מרשות הטבע והגנים.

<נירית אהרון: יש לנו הערה פרטנית לסעיף אז נדבר בהמשך.

בועז טופורובסקי: מאה אחוז, בסדר גמור.

בועז טופורובסקי: צביקה מינץ, דודו קוכמן, עומר כהן, יש לכם הערות כלליות?

<צביקה מינץ: אני מטעם השלטון המקומי.

<צביקה מינץ: נמצא אתי גם עודד גבולי שמבקש להרחיב.

בועז טופורובסקי: אחד מכם ידבר.

<עודד גבולי: אני מהנדס עיריית תל-אביב-יפו ויושב-ראש מהנדסי ערי פורום ה-15.

<עודד גבולי: באופן כללי אין לנו התנגדות להצעת החוק.

<עודד גבולי: אני חייב להסביר כי אני מכיר את התופעה ואת הסיטואציה שראשי רשויות מקומיות לא רוצים לבנות, אני מכיר את זה לעומק, ויש הרבה רשויות מקומיות כאלה וצריך לשים לזה פעם אחת ולתמיד סוף, אבל לא לגמרי בצורה שאתם מציעים כי החוק הזה לא סוגר את כל המעגל.

<עודד גבולי: לא אפרט יותר מדי, יש לי הרבה להגיד.

<עודד גבולי: רק אגיד שהוא לא סוגר את כל נושא התמריצים, הוא לא סוגר את כל נושא הפתרונות לשב"צים, לבנייני ציבור, הוא לא סוגר את נושא מאזני הארנונה בכלל.

<עודד גבולי: הוא לא סוגר גם דבר הרבה יותר חשוב, שבסופו של דבר מי שמטפל בתושבים שמגיעים – לא כל-כך הבינו את זה אלה שהגיעו ממדינות אחרות – הוא ראש הרשות המקומית ואליו גם מופנות כל הטענות.

<עודד גבולי: זה לא דבר של מה בכך כי זה יומיומי, וזה לא רק יומיומי בבוקר אלא זה יומיומי בבוקר, בערב וגם בלילה.

<עודד גבולי: צריך להבין את זה.

<עודד גבולי: ולכן יכול להיות שהחוק ייצור מצב שבונים לאיזה רשות מקומית מגורים והיא לא יכולה אחר-כך להשתלט על זה.

<עודד גבולי: זאת ההערה הכללית ולפי דעתי מבינים את זה, אבל באמת צריך לעשות משהו בקשר לזה.

בועז טופורובסקי: אם אני יכול להפריע לרגע, לגבי ההערות לשיפור, אשמח אם תגיש אותן לוועדה כדי שנוכל להתייחס אליהן.

<עודד גבולי: הגשנו אותן.

<תומר רוזנר: הערות לשיפור – לא הוגשו.

<תומר רוזנר: יש הערות נגד, לא הערות בעד.

<עודד גבולי: הוגשו הערות לכל סעיף וסעיף.

<עודד גבולי: זה הערה אחת כללית.

בועז טופורובסקי: אני מניח שזה בא עם איזה הסכם-גג.

בועז טופורובסקי: נכון?

<ערן ניצן: כל הטיפול בסיוע לרשויות מקומיות הוא לא רק מהשפה אל החוץ.

<ערן ניצן: כפי שהוועדה יודעת בוודאי, זה מטופל באינטנסיביות על-ידי משרד האוצר.

<ערן ניצן: רק לאחרונה סוכם עם משרד הפנים על מנגנון של תמרוץ רשויות מקומיות שהנפיקו היתרים.

<ערן ניצן: רק לאחרונה נרקמו הסכמי-גג, ויירקמו הסכמי-גג נוספים.

<ערן ניצן: התוכניות, בוודאי התוכניות הגדולות שבהן, כמובן יתקדמו.

<ערן ניצן: לממשלה אין עניין להפיל את הרשות המקומית חלילה.

<ערן ניצן: היא תעשה אותן במסגרת הסכמי-גג.

<ערן ניצן: יחד עם זה, זאת לא האכסניה.

<ערן ניצן: הצעת החוק הזאת שמתארת איזו פרוצדורה תכנונית היא לא האכסניה להסדרת הבעיות המוניציפליות.

<ערן ניצן: זאת בעיה שלא נסתרת מעיני הממשלה והיא גם מטפלת בה.

בועז טופורובסקי: מאה אחוז.

בועז טופורובסקי: בכל מקרה, עודד גבולי, הערתך זאת נרשמה.

<עודד גבולי: עוד שתי הערות כלליות ואז ממש בקצרה הערות פרטניות.

<עודד גבולי: הערה כללית נוספת היא שאם רוצים שלחוקים הללו יהיו ידיים ורגליים גם ביומיום וביישום חייבים פעם אחת ולתמיד לתת לראש מינהל התכנון ליצור מצב שמתכנני המחוזות כפופים אליו.

<עודד גבולי: לא יכול להיות שמהנדס עירייה כפוף למתכנן מחוז ולא יכול להיות שמתכנן מחוז לא כפוף למינהל התכנון.

<עודד גבולי: אני לא מבין למה לא משנים את הדבר הזה.

<עודד גבולי: יש לזה חשיבות עצומה, במיוחד בקשר לחוק הזה.

<עודד גבולי: אני לא סתם אומר את זה רק כי פתאום נזכרתי וראיתי את בינת שוורץ.

<ערן ניצן: אני מתפתה להסכים עם עודד גבולי, אבל כמובן לא כהוראת חוק כללית.

<ערן ניצן: נדמה לי שזה חלק מסמכויות שר הפנים שאמור להגדיר את ראש מינהל התכנון.

<עודד גבולי: בסדר, אבל אם רוצים שלחוק יהיו רגליים צריך לשנות גם מעטפות.

<ערן ניצן: משרד האוצר בעד.

<עודד גבולי: עוד מעטפת אחת, שהיא הכי חשובה כדי שהדברים באמת יקרו, אם רוצים באמת לפתור את בעיות הדיור, היא שתתחילו לאחד רשויות כי בלי זה שום דבר לא יתקדם.

בועז טופורובסקי: נפתור את כל החוליים במדינת ישראל.

<עודד גבולי: אם אתה רוצה לחייך אז תלך לכנס בבנייני האומה, אתה יכול לצחוק שם המון על מה שאומרים.

<עודד גבולי: אם אנחנו רוצים לחייך אז בואו נלך לשם כולם.

בועז טופורובסקי: אני לא יודע איזה כנס מתקיים בבנייני האומה, ואם ארצה לחייך אחייך.

<עודד גבולי: אז יש לך מזל.

בועז טופורובסקי: עודד גבולי, בזה הסתיימה רשות הדיבור שלך.

בועז טופורובסקי: אם ארצה לחייך אחייך.

בועז טופורובסקי: דודו קוכמן מהאיחוד החקלאי, בבקשה.

<דוד קוכמן: אדבר בישיבה הבאה.

בועז טופורובסקי: בסדר גמור.

בועז טופורובסקי: עומר כהן משתי"ל.

<קריאה: במקום עומר כהן ידברו מצוות דיור ציבורי.

<סימה מויאל: שלום לכולם.

<סימה מויאל: אני סימה מויאל.

<סימה מויאל: אני חברה בצוות הדיור הציבורי.

<סימה מויאל: מדברים פה על דיור אבל שוכחים משהו מאוד-מאוד חשוב.

<סימה מויאל: שוכחים שכבה, אוכלוסייה גדולה מאוד, של הדיור הציבורי, שלא מזכירים אותה, לא דואגים לה.

<סימה מויאל: בעקבות התוכנית שכולם ראו ביום שני האחרון אסור לשכוח ואסור להעלים עין ולהתעלם מן הדברים הללו ולעבור הלאה.

<סימה מויאל: חייבים לשנות את הקריטריונים של הדיור הציבורי.

<סימה מויאל: הוא חייב להתחיל לספק פתרונות לשכבות המוחלשות שזקוקות לו.

<סימה מויאל: לשם כך הוא נועד.

<סימה מויאל: בלתי אפשרי שבדיור הציבורי יתגוררו אנשים שלא צריכים לגור בו, מוסדות שלא צריכים להיות שם, ולעומת זה אימהות חד-הוריות, משפחות מוחלשות – ואני לא מדברת רק על כאלה שלא עובדים, שלא יחשבו שהאימהות החד-הוריות הן מסכנות, הן לא מסכנות, הן לא רוצות תרומות כספיות והן לא מבקשות לחם, הן מבקשות בסיס.

<סימה מויאל: בכל דיון, גם בדיון הזה, חייבים להשמיע את ההיבט של הדיור הציבורי ולהבהיר את המשמעות של העניין.

בועז טופורובסקי: מאה אחוז, בסדר גמור.

בועז טופורובסקי: תודה רבה.

<עודד גבולי: בועז טופורובסקי, היתה פה אי-הבנה.

<עודד גבולי: אם אתה נפגעת אני מתנצל.

<עודד גבולי: לא התכוונתי לפגוע כשדיברתי על החיוך.

בועז טופורובסקי: אני לא נפגע, הכול בסדר.

בועז טופורובסקי: אנחנו ממשיכים.

<עודד גבולי: אני חייב להגיד עוד הערה פרטנית.

בועז טופורובסקי: הערה פרטנית תוכל להעיר כאשר נדון בסעיפים, כאשר נגיע לסעיף הספציפי.

בועז טופורובסקי: זה בסדר גמור.

<עודד גבולי: הגענו לסעיף הספציפי.

<עודד גבולי: הערה אחת, באמת.

<עודד גבולי: ואני מתנצל עוד פעם אם הבנת אותי לא נכון.

בועז טופורובסקי: עוד לא התחלתי לעבור על הסעיפים.

בועז טופורובסקי: כעת נגיע לסעיף 20.

בועז טופורובסקי: קודם כול נציג אותו, נשמע את הערות הוועדה ואז נשמע את הערותיך.

בועז טופורובסקי: מי מציג את סעיף 20?

<ערן ניצן: מה שמלווה את הסעיף הוא ההערה של הוועדה.

<ערן ניצן: בסעיף עצמו אין בעיה.

בועז טופורובסקי: כלומר, אין איזו הערה מיוחדת.

בועז טופורובסקי: תומר רוזנר, בבקשה.

<תומר רוזנר: נסביר בקצרה.

<תומר רוזנר: הסעיף הזה מדבר על תנאים לאישור תוכנית.

<תומר רוזנר: צריך לזכור את המטרה של החוק, שהיא לתת פתרונות מהירים של תכנון כדי לבצע פרויקטים שירחיבו את היצע הדיור באופן מהיר.

<תומר רוזנר: המטרה הזאת תושג רק אם התוכניות הללו שבהן אנחנו מדברים יהיו תוכניות שאפשר לבצע אותן באמת במהירות.

<תומר רוזנר: לכן אנחנו רוצים להציע לוועדה לאמץ מנגנון, שבעצם אומץ גם בחוק הווד"לים, בשל אותה סיבה, שמבטיח שהוועדה לא תתנה תנאים לאישור התוכנית שאי אפשר לממש אותם באופן מהיר בפרק זמן של 90 ימים או 60 ימים.

בועז טופורובסקי: 60 ימים, עם הארכה של 30 ימים.

<תומר רוזנר: הזמנים הללו לקוחים מחוק הווד"לים.

<תומר רוזנר: אם הוועדה חושבת שבגלל היקף הפרויקטים הללו אולי צריך לקבוע זמן ארוך יותר, או קצר יותר, ניתן לקבוע מועדים לפי שיקול דעת הוועדה.

<תומר רוזנר: אבל אנחנו חושבים שהמנגנון הזה חשוב כדי להבטיח שמדובר בתוכניות שאפשר באמת לממש אותן באופן מיידי ולבצע אותן, ולא בתוכניות שיישארו על המדף.

בועז טופורובסקי: הוספתם גם את סעיף 20א, לפיו אם לא יגישו את זה בזמן אז התוכנית מבוטלת.

<תומר רוזנר: זאת הכוונה.

<תומר רוזנר: הכוונה להבטיח שהוועדה לא תתנה תנאים כאלה שבעצם יתקעו את התוכנית למשך תקופה ארוכה.

<תומר רוזנר: שהיא תדע שאם היא תתנה תנאים כאלה, שבעצם אי אפשר לממש אותם, התוצאה תהיה שהתוכנית הזאת לא תהיה.

<תומר רוזנר: לכן שהיא תדע מראש כאשר היא קובעת את התנאים, שהיא תקבע רק תנאים כאלה שבאמת אפשר לממש אותם בזמן סביר.

בועז טופורובסקי: הבנתי.

בועז טופורובסקי: תודה.

בועז טופורובסקי: ערן ניצן, בבקשה.

<ערן ניצן: ההערות של היועץ המשפטי נלקחות מחוק הווד"לים, אבל הן בעצם נוגעות בלב ובהבדל שבין חוק הווד"לים לחוק הזה, והיועץ המשפטי גם יודע את זה.

<ערן ניצן: אף אחד לא הציג את התוכנית הזאת כתוכנית בזק.

<ערן ניצן: התוכנית הזאת צריכה לטפל בתוכניות ענק.

<ערן ניצן: מי שחושב שניתן לקדם ולאשר בשעה טובה תוכנית בתל השומר של עשרות אלפי יחידות דיור ולסיים אותה בהתניות שאפשר למלא רק בתוך 60 ימים, יודע שזה לא המציאות, וזה גם לא הכוונה.

<ערן ניצן: בשביל זה יש את מסלול הווד"לים והוא ממשיך ומתקיים ויודע לקחת תוכניות ולקדם אותן בתנאים זריזים.

<ערן ניצן: הוא יודע לקחת תוכניות שאינן "מבושלות" מספיק ואם צריך הוא דוחה אותן.

<ערן ניצן: כאן המנגנון אחר.

<ערן ניצן: לפעמים הוא לוקח ממש מן המסד, הוא לוקח פרויקטים קיימים, למשל בגלילות דרום או באזורים נוספים, שבהם אין עדיין מסד תכנוני, אבל אם הם יעלו לוועדה המחוזית באמצעים המוגבלים, לצערנו, שקיימים אצלה ייקח המון שנים לקדם תוכניות ענק כאלה.

<ערן ניצן: עיר כמו קדמת השרון ייקח המון שנים לקדם.

<ערן ניצן: למה?

<ערן ניצן: כי נדרשים שם מיליארדים לתכנון וביצוע של פרויקטים תחבורתיים עצומים ומט"שים עצומים ואיזוני קרקע עצומים.

<ערן ניצן: הרציונל היה להקים מוסד תכנון ארצי שנותן את כל התשומות של הממשלה, של משרדי הממשלה, של כל מי שעומד בראש המערכות ביחד, כדי לאשר תוכניות ענק מן הסוג הזה.

<ערן ניצן: לכן כמובן ההצעה איננה מקובלת עלינו.

בועז טופורובסקי: התבלבלתי.

בועז טופורובסקי: תומר רוזנר הציע לוודא שהזמנים יהיו לא ארוכים מדי ומשרד האוצר אומר: לא, לא, זה דווקא קצר מדי?

<תומר רוזנר: הבנת נכון מאוד.

<ערן ניצן: כדי שנוכל לאשר את התוכנית, למשל את התוכנית של קדמת השרון, תומר רוזנר היועץ המשפטי הציע שלכאורה נאשר את תוכנית קדמת השרון ונכלול בה רק תנאים שאם אי אפשר ליישם אותם בתוך 60 יום אז לא נוכל לכלול את התוכנית הזאת.

<ערן ניצן: אבל ברור שבתוכניות מטרופוליניות עצומות מן הסוג הזה זה לא המצב.

דוד ביטן: לא זאת היתה הכוונה.

<ערן ניצן: תוכנית כמו קדמת השרון תכלול בתוכה בוודאי גם סעיפים שייקח שנים לקדם אותם, וזה בסדר, עם סעיפים מטרופוליניים והקמת רכבות.

<ערן ניצן: תומר רוזנר יודע את זה.

<תומר רוזנר: זה בסדר למי?

<ערן ניצן: אלה לא תוכניות שקורות ביום וגם לא ביומיים.

בועז טופורובסקי: אתה לא רוצה להגביל את זה בזמנים?

דוד ביטן: אבל קבעו זמנים.

דוד ביטן: לא הבנת מה שתומר רוזנר אמר.

דוד ביטן: יש תקופת זמן שבמהלכה תוכנית צריכה להיות מאושרת, לכן הוא אומר שבתקופה הזאת תנאים לאישור יהיו תנאים שאפשר למלא אותם בתוך אותה תקופה.

בועז טופורובסקי: זאת ההצעה של תומר רוזנר.

בועז טופורובסקי: אני שואל את משרד האוצר.

<ערן ניצן: היועץ המשפטי של הוועדה מבקש שהתנאים לאישור יוכלו להתקיים בתוך 60 יום.

דוד ביטן: אבל אתה קבעת בהצעת החוק- - -

בועז טופורובסקי: דוד ביטן, תסביר כאשר תקבל רשות דיבור.

בועז טופורובסקי: בינת שוורץ, תוכלי להבהיר?

<בינת שוורץ: אסביר.

<בינת שוורץ: יש תוכניות טובות מאוד, שעדיין כאשר מביאים אותן לדיון בוועדה, לפעמים זה אחרי ששומעים התנגדויות ולפעמים זה סתם מול חברי ועדה שלא נחשפו קודם מספיק לתוכנית, עולים רעיונות טובים שמשפרים את התוכנית.

<בינת שוורץ: זאת הסיבה שוועדה קובעת תנאים להפקדה או תנאים לאישור.

<בינת שוורץ: אמרנו שאנחנו רוצים להכניס למסלול של הווד"לים רק תוכניות מאוד בשלות, ולכן הכנסנו את הסעיף הזה, שאומר: כולם מכירים את התוכנית, עשינו סבב, אין פה המצאות חדשות, לא יהיו המצאות חדשות על שולחן הוועדה.

<בינת שוורץ: מהניסיון שהצטבר עד היום בווד"לים יש מספר תוכניות שהיו יכולות לעמוד בכל הקריטריונים כדי להיכנס למסלול הווד"ל ובכל זאת הן לא נכנסו, מהסיבה שידענו שהן לא יוכלו לעמוד בתנאי הזה.

<בינת שוורץ: אבל אז יש להן מסלול חלופי, הן יכולות להיכנס לוועדה המחוזית.

<בינת שוורץ: במקרה הזה של הוותמ"לים, אל"ף, אנחנו רוצים לשמור על פתיחוּת של הוועדה.

<בינת שוורץ: דווקא בגלל שההליך אמור להיות מהיר בהכנת התוכנית אנחנו רוצים שלוועדה יהיו כל האפשרויות לקבל החלטות, להתאים את התוכנית או לשנות אותה.

<בינת שוורץ: בי"ת, אין פה מסלול חלופי.

<בינת שוורץ: אנחנו בעצם זורקים את התוכנית לוועדה המחוזית במידה ולא מצליחים, ואנחנו לא רוצים שהתוכניות האלה יהיו שם, הן תוכניות ענק.

<בינת שוורץ: אמרנו שאנחנו צריכים את הקשר הממשלתי לתוכניות האלה.

<בינת שוורץ: התוכניות הללו ילוו ברכבת קלה.

<בינת שוורץ: אי אפשר פתאום להסיט תוואי של רכבת קלה בתכנון בתוך 60 ימים, אז שווה לחכה עוד קצת זמן ולהביא תוכנית עם רכבת קלה וכדומה.

<בינת שוורץ: זאת הסיבה שאנחנו חושבים שבמקרה הספציפי הזה ההוראה הזאת לא נכונה, למרות שבאופן כללי זאת הוראה מצוינת.

בועז טופורובסקי: אין הגבלת זמן בכלל?

<תומר רוזנר: אין הגבלה.

תמר זנדברג: תחשוב על הזמן שלקח לתכנן את הרכבת הקלה הקיימת היום.

תמר זנדברג: זה פרק הזמן הדרוש.

בועז טופורובסקי: לכן אנחנו רוצים כן לזרז את זה.

תמר זנדברג: הפער הוא מ-40 שנים ל-60 ימים.

בועז טופורובסקי: אז אולי לא 60 ימים, אבל כן צריך להגביל.

<בינת שוורץ: הוועדה הזאת, אתם כל הזמן משווים אותה לווד"ל, וזה נחמד, אבל הווד"לים הן ועדות מחוזיות.

<בינת שוורץ: בואו נשווה אותה לוות"ל, אליה הוועדה הזאת צריכה להיות דומה, והיא באמת דומה בהרבה מאוד דברים.

<בינת שוורץ: גם בוות"ל לא קבענו לוחות זמנים ליזמים, כי היזמים הם ממשלתיים, הם יזמים שמחויבים.

<בינת שוורץ: הנחת הבסיס היא שהם עושים הכול, ואנחנו מזרזים אותם לעשות הכול כדי לעמוד בזמנים.

<בינת שוורץ: כל קביעה מאולצת של לוחות זמנים שיוטלו על היזם בחוק עלולה לפגוע בתוכנית או לזרוק אותה החוצה מן המסלול וזה לא הגיוני.

תמר זנדברג: הדיון הזה על לוחות הזמנים, שהוא כביכול דיון טכני או פרוצדורלי, הרי אנחנו כאן בוגרים, דנו בחודשים האחרונים בכמה חוקים ובחנו האם להאיץ יותר או פחות ודנו האם זה יהיה תוך 90 ימים או 60 ימים או 15 ימים.

תמר זנדברג: מהדיון ששמענו כאן, אנחנו מדברים במישור אחר לגמרי, באופן שמטיל צל כבד על השאלה על מה בעצם אנחנו מדברים מבחינה קונצפטואלית.

תמר זנדברג: לכן אני חושבת שבמידה רבה מאוד דווקא הדיון העקרוני הוא בפרק המטרות, שכבר עברנו עליו ללא הסכמות, ואסביר מדוע.

תמר זנדברג: כפי שנאמר כאן, הוועדה הזאת, הוותמ"ל, באה לעשות דבר אחר לגמרי ממה שהובטח לנו, לפחות ציבורית.

תמר זנדברג: שר האוצר, ראש מפלגתך, הביא את הוועדה הזאת במסגרת חבילת הדיור של קבינט הדיור, שהוקם על מנת לתת מענה מהיר למשבר הדיור.

תמר זנדברג: לראשונה הציג בשביל זה את חברת "דירה להשכיר" בשביל לבנות דיור להשכרה, ושמענו על עוד צעדים קצרי טווח, כמו המע"מ וכן הלאה.

תמר זנדברג: כל הדברים הללו הם במטרה לתת פתרון למשבר מאוד-מאוד קונקרטי.

תמר זנדברג: כאן אנחנו דנים בוועדת תכנון היפר-מגלומנית, שמטרתה להצטרף למערכת התכנון.

תמר זנדברג: זה כמו להוסיף מערכת שמש שלמה על כוכב לכת קטן, מערכת שמש שדבוקה אליו פה באופן שלא קשור למערכת עצמה, שלא נובע מהרציונל שלה.

תמר זנדברג: הוא לא בא לקצר הליכים, כך אנחנו שומעים עכשיו.

תמר זנדברג: הוא בא להקים ערים חדשות, הוא בא להקים פרויקטי-על מגה-היפר עצומים, שבהכרח ובצדק לא יכולים להיות בפרק זמן קצר וגם לא צריכים להיות בפרק זמן קצר.

תמר זנדברג: הם פרויקטים לאומיים, במובן שהם משני-סדרי-עולם בכל דמותה של הארץ.

תמר זנדברג: כאן אנחנו מגיעים לשאלה אחרת – האם זה מה שצריך, האם זה מה שנחוץ.

תמר זנדברג: חבר הכנסת קלפה ואני קצת נכנסנו לנושא של המלאי התכנוני.

זבולון כלפה: נראה לי שאת לא קוראת את החוק הנכון.

זבולון כלפה: יש כאן חוק אחר לגמרי.

זבולון כלפה: זה לא חוק התכנון והבנייה.

זבולון כלפה: זה חוק הבנייה והתכנון.

זבולון כלפה: בזה הכול נפתר.

זבולון כלפה: תסתכלי על זה כך, זה פשוט יותר.

זבולון כלפה: עמיר ריטוב, זה לא הסגנון אצל המתנחלים?

תמר זנדברג: אם המטרה היא לפתור את משבר הדיור, כפי שהיתה המטרה המקורית, אז כמובן זה לא המקום.

תמר זנדברג: אם המטרה היא לייצר באופן שהוא באמת חסר תקדים מין מגה-מערכת שבה לא רק מופר האיזון אלא היא נטולת איזונים ובלמים לחלוטין, היא לא כפופה לשום מוסד תכנון, היא כפופה אך ורק לתוכנית אחת, שגם היא עוברת שינויים בשביל הדבר הזה, וכל מטרתה היא לבנות מחדש את ישראל, זאת לא תוכנית לפתור את משבר הדיור.

בועז טופורובסקי: מה ההערה שלך לגבי סעיף 20?

תמר זנדברג: לא תכננתי לדבר בסעיף הזה, אבל הדיון שהתפתח סביב לוחות הזמנים חידד לי את הנקודה, שאנחנו צריכים לחזור הרבה יותר אחורה ולשאול שאלה הרבה יותר בסיסית: לשם מה זה מיועד.

תמר זנדברג: האם זה מיועד להגדיל את המלאי התכנוני במרכז הארץ לעוד 10 שנים, 20 שנים, באמצעות ערים חדשות, באמצעות ישובים חדשים, באמצעות בנייה בגלילות, באמצעות כל מיני דברים כאלה?

תמר זנדברג: אז בואו נשאל האם צריך את זה, האם אנחנו רוצים את זה.

תמר זנדברג: לא "נעבוד" על עצמנו שאנחנו פותרים את משבר הדיור באמצעות הצנחת מערכת תכנון חדשה שאין לה שום קשר למערכת התכנון הקיימת.

בועז טופורובסקי: כבר התנהל על זה דיון.

בועז טופורובסקי: אני מניח שגם יתנהל על זה דיון נוסף לקראת הישיבה הסופית.

בועז טופורובסקי: עכשיו עלינו לעבור על כל הסעיפים.

תמר זנדברג: סעיפים לא מנותקים מקונטקסט.

תמר זנדברג: הפער שנשמע כאן בין נציגי הממשלה ובין הצעת הוועדה, אני אומרת שוב, זה כמו הפער בין 60 ימים לבין 40 שנים, על זה מדובר.

תמר זנדברג: זה לא כמו הפער בין 60 ימים ל-45 ימים או ל-90 ימים או ל-120 ימים.

תמר זנדברג: זה משהו שבכלל לוקח ממערכת מושגים אחרת לגמרי.

תמר זנדברג: כדאי שזה ייאמר.

בועז טופורובסקי: אין בעיה.

בועז טופורובסקי: אנחנו כאן כדי להכריע.

בועז טופורובסקי: אדוני, רצית לדבר?

דוד ביטן: תומר רוזנר צודק מהסיבה שהוא אמר.

דוד ביטן: יש כאן לוחות זמנים להפקדת תוכנית ולמתן תנאים להפקדת התוכנית.

דוד ביטן: זה עוד סעיף שאומר שאם לא הוגשו התנגדויות התוכנית תיראה כמאושרת.

דוד ביטן: כל הזמנים הם 45 ימים, 15 ימים, 60 ימים.

דוד ביטן: ודאי אתם לא יכולים להציב תנאים שלמלא אותם זה עניין של שנה, למשל.

דוד ביטן: זה סותר את כל מהות החוק.

דוד ביטן: חייבים גם באשר לתנאים להגביל בזמן.

דוד ביטן: אם אלה תנאים שלוקח זמן רב לקיים אותם בוודאי התוכנית לא מתאימה לחוק הזה.

דוד ביטן: זה המצב, אתם לא יכולים להתחמק מזה, אין מה לעשות.

דוד ביטן: אני מפנה אותך, יש סעיף, כמדומני סעיף 14, שאומר שהוועדה תקבע תנאים להפקדת תוכנית ואז שומעים התנגדויות.

דוד ביטן: אם אין התנגדויות התוכנית מאושרת.

דוד ביטן: אבל התנאים שהוועדה קבעה צריכים להתמלא גם כן בתוך זמן קצר.

דוד ביטן: אין מה לעשות, זה החוק.

דוד ביטן: אתם לא יכולים להתחמק מזה.

<תומר רוזנר: הדברים שאמרה חברת הכנסת זנדברג בעצם מחדדים את לוז הוויכוח העקרוני שהוועדה תצטרך להכריע בו בוודאי.

<תומר רוזנר: מצד אחד, אומרים לנו שמדובר על הוראת שעה קצובה בזמן.

<תומר רוזנר: בדברי ההסבר להצעת החוק מצוין שהיא נועדה לפתור את משבר הדיור ולתת פתרונות של ייעול וזירוז הליכי התכנון.

<תומר רוזנר: מצד שני, אומרים לנו שמדובר במגה-תוכניות אך מבקשים שזה יהיה ל-500 יחידות דיור.

<תומר רוזנר: לא ל-5,000 ויותר, למשל, אלא ל-500, שזה לאו דווקא תוכניות כאלה ענקיות כפי שמדובר עליהן.

<תומר רוזנר: מצד שלישי, מדברים אתנו על כך שהוועדה צריכה לקיים דיון אחד בתוכנית.

<תומר רוזנר: אם התוכנית כל-כך מורכבת ויש בה מערכות להסעת המונים ומט"שים ענקיים וכל הדברים האלה איך מצפים שוועדה תקיים עליה דיון אחד?

זבולון כלפה: אם לא הבנת, יש פקידים חדשים, הכול חדש, הכול ייבוּא מחוץ לארץ.

זבולון כלפה: זה יעבוד כך בהתאם.

דוד ביטן: דרך אגב, אפשר להעביר פרויקטים מתנאים לתוכנית לתנאים להיתר.

דוד ביטן: אם יש בעיה עם תנאי מסוים שאפשר ליישם אותו בהיתר, שמים אותו כתנאי להיתר, לא כתנאי לתוכנית.

<תומר רוזנר: לכן הוועדה צריכה להביא בחשבון את הסתירות שיש פה בין ההוראות, שמצד אחד מדברות על תוכניות בשלות, תוכניות שאפשר לקדם אותן במהירות, לבין אמירה אחרת, שמדובר בתוכניות מורכבות, שבאמת מורכב להחליט בהן.

<תומר רוזנר: מהיועץ התכנוני למשל מבקשים לתת חוות דעת לגבי התוכנית בתוך 20 ימים.

<בינת שוורץ: זה המון זמן.

<תומר רוזנר: המון זמן, כי התוכנית נורא מורכבת, המט"שים הענקיים ומערכת הסעת ההמונים שצריך להזיז עכשיו.

<תומר רוזנר: 20 ימים.

תמר זנדברג: את הרכבת הקלה, ש-40 שנים מתכננים אותה, עכשיו יזיזו ב-20 ימים.

זבולון כלפה: בואו נתחיל עם התוכניות הפשוטות.

זבולון כלפה: שיעשו את זה היום בוועדות המחוזיות, יותר פשוט.

<ערן ניצן: הדיון הזה נוגע לשאלה – בהנחה שהסעיפים הללו מתקבלים, ולדעתנו אסור שהם יתקבלו, אז בואו נשנה את הכותרת של החוק ונקרא לו חוק הווד"לים.

<ערן ניצן: זה בדיוק חוק וד"לים, שלוקח תוכנית מיידית, תוכנית מהירה, עם תנאים קצרי-טווח, וזה טוב.

<ערן ניצן: חוק הווד"לים הוא טוב.

<איתמר בן דוד: יש לכם חוק מאושר כבר.

<ערן ניצן: חוק הווד"לים הוא חוק טוב, אבל כבר מהיום הראשון, מהמשפט הראשון, הצגנו שהצעת החוק הזאת עונה על צורך אחר, שהווד"לים בהגדרה לא יכולים לענות עליו, וזה מתקשר גם, חברת הכנסת זנדברג, בדיוק למה ששר האוצר הציג.

<ערן ניצן: הבסיס של משבר הדיור הוא העובדה שלממשלה יש מלאי מצומצם מאוד לשיווק, ובינת שוורץ תרחיב על כך בהמשך הישיבה בסקירה שלה על המלאים.

<ערן ניצן: יש לה מלאי מצומצם מאוד לשיווק ואז היכולת שלה להתמודד עם סביבות כמו ריבית נמוכה, שזה דוחף אנשים לשוק הנדל"ן, מאוד מקשה על הממשלה לספק את הביקוש, ואנחנו מכירים את התוצאות.

<ערן ניצן: אחד הלקחים שאנחנו מפיקים במשבר הזה, וחלילה לקראת המשברים הבאים, הוא שאנחנו זקוקים למלאי משמעותי.

<ערן ניצן: דרך אגב, למלאי הזה לא יהיה אפקט רק על המשברים הבאים שהממשלה תוכל לנהל אותם ביתר יעילות.

<ערן ניצן: יהיה לו גם טווח זמן מיידי כי הציבור, בוודאי ציבור המשקיעים וציבורים רבים נוספים, מבין שאם הולכת ונרקמת איזו תוכנית גדולה מאוד באזור אז טווח הציפיות שלהם גם הוא משתנה, ובזה גם משתנות ההחלטות שלהם לגבי כניסה לשוק הדיור.

<ערן ניצן: מן הטעם הזה, כן, אנחנו רואים את הנדבך הזה כנדבך חשוב מאוד גם במשבר הנוכחי, אבל מרגישים שזה בדיוק מה שימלא את מחסני התכנון בממשלה כדי שתוכל לנהל ביתר יעילות את הגישה שלה לביקוש והיצע, משום שהיא מחזיקה ב-93% מן הקרקע.

<ערן ניצן: זאת הממשלה שלנו בישראל, זה המצב.

תמר זנדברג: אבל זה לא רלוונטי.

תמר זנדברג: זה חוק תכנוני.

תמר זנדברג: אני חושבת שיש כאן עוד כשל בהבנה.

תמר זנדברג: מה זה רלוונטי בבעלות מי הקרקע?

תמר זנדברג: המדינה, באמצעות מוסדות התכנון, היא זאת שמחילה את הרגולציה על התכנון ועל הרישוי ועל כל הדברים האלה, במנותק לחלוטין מן השאלה מי בעלי הקרקע.

<ערן ניצן: הממשלה מתכננת על האדמה שלה.

תמר זנדברג: אבל המדינה גם מאשרת תוכניות שלא על האדמה שלה.

תמר זנדברג: אז מה זה רלוונטי?

תמר זנדברג: אנחנו דנים פה כרגע בתכנון.

<ערן ניצן: רק על קרקע מדינה, למעט ביישובי מיעוטים.

תמר זנדברג: יכול להיות שזאת הבעיה, דרך אגב.

זבולון כלפה: יש לי שתי הערות בעניין.

זבולון כלפה: הערה ראשונה, קודם כול, בכל ועדה מחוזית בכל דיון – תקני אותי, בינת שוורץ, אם אני טועה, בבקשה – מפרידים תמיד בין שני הרבדים.

זבולון כלפה: רובד הבעלות הוא סוגיה אחת, שלא קשורה, ורובד התכנון הוא סוגיה שנייה.

זבולון כלפה: לכן אני לא מבין למה החלוקה צריכה להיות כזאת.

זבולון כלפה: אבל זה נקודה משנית.

תמר זנדברג: פרט לשני מקומות, במתווה פראוור ובוותמ"ל.

תמר זנדברג: אלה שני המקומות היחידים בהם יש זיקה בין בעלות לבין התכנון.

זבולון כלפה: הערה אחת, פרקטית יותר, כדי לנסות להבין.

זבולון כלפה: הרי לכאורה אחרי 65 שנות קיום המדינה, ומבינים גם את הצמיחה הכללית, הדמוגרפית, של הציבור, כולל קליטה, כולל הכול, למה אי אפשר לבנות נוסחה פשוטה שבעצם מגדירה את הדברים: אל"ף, מה המלאי שצריך בשנה, ובי"ת, כמה אחוזי מלאי צריך לשמור בקנה בתור "מחסנית" לכל מיני צרכים.

זבולון כלפה: לא כל פעם לתכנן לעצמנו לשנה או לשנתיים הקרובות אלא בואו נתכנן את עצמנו ל-20-30 שנים, ל-50 שנים קדימה בכל הדברים האלה.

זבולון כלפה: אני מרגיש שכל פעם בעצם עובדים מן היד אל הפה.

זבולון כלפה: אני אומר לך עוד פעם, אני לא יודע מה בינת שוורץ תציג כאן בנתונים על המלאים הקיימים, אבל מנתונים שאני לפחות ראיתי המספרים מעידים שיש מלאים מספקים מאוד שאפשר לנצל אותם במקומות שונים, ולא עושים את זה.

זבולון כלפה: אז אני לא מבין לשם מה אנחנו צריכים את כל המהלך של החקיקה הזאת.

בועז טופורובסקי: מאה אחוז.

בועז טופורובסקי: בואו נתקדם.

בועז טופורובסקי: רוני טיסר תקרא את ההצעה שהייעוץ המשפטי לוועדה ניסח, בבקשה.

תמר זנדברג: רגע, אדוני היושב-ראש, אולי נתחיל מהדיון על המלאי התכנוני?

בועז טופורובסקי: לא.

בועז טופורובסקי: אנחנו עוברים על הסעיפים.

<תומר רוזנר: ביקשו שנושא המלאי התכנוני יידון לקראת סוף הישיבה היום.

<תומר רוזנר: בסעיף 21 ההערה שלנו מתייחסת לכך שלכאורה מתוך הנוסח שמופיע כאן מוצע לשלול או לצמצם את סמכותו של שר הפנים.

<תומר רוזנר: לפי חוק התכנון יש לשר הפנים סמכות להודיע על כל תוכנית אם הוא מבקש שהיא תהיה כפופה לאישורו.

<תומר רוזנר: לכאורה הדברים לא נאמרו כאן בצורה ברורה, לכן אנחנו מבקשים להבהיר שהסמכויות של שר הפנים נשמרות ואותה סמכות שיש לו לגבי כל תוכנית תהיה לו גם כאן, סמכות שקיימת לו בחוק התכנון.

מירי רגב: למי תעבור הסמכות הזאת?

מירי רגב: לשר האוצר?

<אלדר דוכן: היא לא תעבור.

<תומר רוזנר: פשוט היא לא תהיה, כנראה.

מירי רגב: בינת שוורץ, שר הפנים יודע על זה?

<בינת שוורץ: יש כאן איזה בלבול.

<בינת שוורץ: הסמכות של שר הפנים חלה ביחס לתוכניות שהן בסמכות הוועדה המחוזית ובסמכות הוועדה המקומית.

<בינת שוורץ: אין לשר הפנים סמכות, לפי סעיף 109, לגבי תוכניות בסמכות מוסד תכנון ארצי, כמו הווד"ל.

<תומר רוזנר: בוודאי שכן.

<בינת שוורץ: סליחה, הווד"ל היא לא ועדה ארצית.

<בינת שוורץ: לא הוות"ל ולא המועצה הארצית.

<בינת שוורץ: מכיוון שכאן מדובר במוסד תכנון בדרג ארצי אז אין טעם.

<בינת שוורץ: אנחנו לא מקצצים בסמכויות שר הפנים ולא מוסיפים עליהן.

<תומר רוזנר: אני לא יודע מאין גברתי שואבת את מה שהיא אומרת מכיוון שחוק התכנון מדבר על כל מוסד תכנון.

<תומר רוזנר: מה לעשות, זה החוק.

מירי רגב: אחר-כך תתייחסו להערות הוועדה.

<אריאל וכסלר: יושב-ראש הוועדה הוא נציג השר.

<אריאל וכסלר: ככל שלשר יהיו השגות לגבי- - -

<תומר רוזנר: בכל ועדת תכנון נמצא נציג השר.

מירי רגב: תמיד חבר נציג השר.

מירי רגב: אז מה אתה רוצה, שהשר יתחלק מלמספר חלקים ויגיע לכל הוועדות?

<אריאל וכסלר: זה לא נכון לגבי כל נציג.

מירי רגב: הבנתי את עמדתכם.

<בינת שוורץ: זה לא כל תוכנית.

מירי רגב: הבנו, בסדר.

מירי רגב: שאלתי שאלה פשוטה, אם לא השר למי זה עובר.

מירי רגב: הבנתי שזה לא עובר לאף אחד.

מירי רגב: אני מציעה שהחוק הזה כולו יתנהל רק על-ידי פקידים.

מירי רגב: בכלל לנבחרי ציבור לא תהיה שום אמירה בדברים כאלה, רק פקידים ויועצים משפטיים ינהלו את זה.

מירי רגב: ..

<רוני טיסר: בסיפה של סעיף קטן 21(ב) יבוא:

<קריאה: נאמר שאחר כך יהיה סבב להגיב פרטנית על הסעיפים.

<קריאה: סיימתם את קריאת סעיף 20 וחשבתי שתהיה לנו הזדמנות לדבר על סעיף 20.

מירי רגב: תומר רוזנר ורוני טיסר, עד איזה סעיף הקראתם?

<תומר רוזנר: קראו את הכול, אבל בועז טופורובסקי ביקש לשמוע את הערות הוועדה לכל סעיף וסעיף.

מירי רגב: כמה סעיפים קראו עד כה?

<תומר רוזנר: קראנו את הכול.

<תומר רוזנר: עכשיו אנחנו מתייחסים להערות הוועדה לסעיפים השונים.

מירי רגב: נקרא 3-4 סעיפים ואז נשמע התייחסויות.

מירי רגב: נשמע את התייחסות הוועדה ל-3 סעיפים, לאחר מכן נשמע את התייחסות הגורמים שנרשמו, כולל היועצים הרלוונטיים, התייחסות הממשלה לשלושת הסעיפים, נצא להפסקה ואז נקרא את ההמשך.

<תומר רוזנר: ההערות שלנו אינן לסעיפים עצמם אלא נוגעות לשאלות במסגרת הוויכוח העקרוני שמתגלה בין חברי הכנסת לבין נציגי הממשלה, כנראה, במטרה להבטיח את הביצוע של התוכניות הללו, שהתוכניות הללו לא יישארו על המדף.

<תומר רוזנר: בדומה להצעות אחרות של הממשלה בחוקים אחרים ובדומה לדרישה של הוועדה בחוק הווד"לים, אנחנו מציעים לקבוע שני מנגנונים שיבטיחו את הביצוע של התוכנית.

<תומר רוזנר: המנגנון הראשון הוא שצריך להתחיל לבצע את התוכנית בתוך שנתיים וחצי ממועד אישורה.

<תומר רוזנר: אני חושב שזה זמן ארוך.

<תומר רוזנר: אבל חייבים לקבוע איזו מסגרת של לוח זמנים לעניין הזה.

<תומר רוזנר: המנגנון הזה דומה למנגנון שהוועדה אימצה במסגרת חוק הווד"לים.

<תומר רוזנר: המנגנון השני הוא מנגנון דומה, אך שונה, למנגנון שמציעה הממשלה במסגרת אחרת, והוא מה שהממשלה קוראת לו "היטל עיכוב בנייה".

<תומר רוזנר: המודל שמוצע כאן, לבקשת יושבת-ראש הוועדה, מטיל מס רכוש על קרקע שמחזיק אותה יזם לאחר שכבר יש תוכנית אבל שפשוט בוחר לא לשווק את הדירות.

<תומר רוזנר: המנגנון קובע שלאחר שחלפו 3 שנים ממועד אישור התוכנית והוא לא התחיל לשווק, הוא יתחיל לשלם מס רכוש, שעולה בהדרגה עם השנים.

מירי רגב: גם לזה הממשלה מתנגדת?

<תומר רוזנר: אנחנו לא יודעים.

<תומר רוזנר: אני מניח שכן.

מירי רגב: אם הממשלה תתנגד לא יהיו לנו דירות, לכן לא נוריד את מחירי הדיור, לכן רק נצא בכותרות.

<תומר רוזנר: אני מציע שנקרא את הסעיפים.

מירי רגב: תקראי את הסעיפים עם התוספות שלנו.

מירי רגב: היתה הקראה, עכשיו נשמע התייחסות של הוועדה, התייחסות של חברים פה, ואני אחליט מה אני מקבלת ומה לא, ואז התייחסות של נציגי הממשלה.

<תומר רוזנר: בסעיף 23ג יש לנו נוסח קצת יותר משוכלל, שלא פורסם, בעקבות הערות שקיבלנו ביממה האחרונה.

<תומר רוזנר: רוני טיסר תקרא אותו.

מירי רגב: הנוסח שמוקרא הוא לא הנוסח שמוצג בפניכם.

<תומר רוזנר: העקרונות הם אותם עקרונות.

מירי רגב: הוא בעקבות הערות שקיבלנו מגורמים שונים ביממה האחרונה.

מירי רגב: זה מראה לכם, וגם החוק הקודם הראה לכם, שאנחנו מתייחסים בהחלט להערות של גורמים כאלה ואחרים.

מירי רגב: בבקשה.

מירי רגב: מזה יבוא הכסף לביטול המע"מ...

<ערן ניצן: אני רושם לפניי...

דוד ביטן: אבל למי הם ישלמו את זה?

דוד ביטן: זה הרי רשות מקרקעי ישראל.

דוד ביטן: למי הם ישלמו, למשרד האוצר?

מירי רגב: כן.

<תומר רוזנר: לא, היזם שקיבל את ההרשאה.

<ערן ניצן: בסדר, אז לא יהיה יזם.

מירי רגב: אז לא יהיה יזם.

דוד ביטן: הוא כולל את הסכם הפיתוח.

<ערן ניצן: איזה יזם ייגש לכזה דבר?

<תומר רוזנר: אם הוא לא מתכוון לבנות תוך 3 שנים, שלא ייגש.

מירי רגב: אם הוא לא מתכוון לבנות – שלא ייגש.

מירי רגב: לשם מה הוא מתכוון לבנות, כדי לחכות שאחר כך המחיר יאמיר ויאמיר ואז הוא יבנה?

<ערן ניצן: הוא מאוד מתכוון, אבל יש עיכובים.

מירי רגב: תמשיכי לקרוא, בבקשה.

<רוני טיסר: עכשיו אני מוסיפה סעיפים.

<תומר רוזנר: אגיד רק שתי הערות לתוספות שהוספנו בעקבות הערות שקיבלנו.

<תומר רוזנר: תוספת אחת מתייחסת לכך שהמס הזה יוטל רק על החלק שמתייחס למגורים ולא על חלקים בתוכנית שנועדו לתשתיות או לדברים אחרים.

<תומר רוזנר: זאת הערה שקיבלנו, והיא נכונה.

<תומר רוזנר: התוספת השנייה, גם בעקבות מה שאמר נציג שר האוצר, היא שאם בעל הזכויות בקרקע יוכיח שהבנייה התעכבה באמת מסיבות שאינן תלויות בו אז התקופות האלה יידחו בתקופת העיכוב המדוברת.

<תומר רוזנר: אציין שאותה הוראה בשינוי אדרת – שם דובר בהגדלת מס שבח – הוצעה על-ידי הממשלה בשנת 2012 בהצעת חוק שהונחה על שולחן הכנסת.

<ערן ניצן: היועץ המשפטי של הוועדה כמובן יודע שזה לא נכון משום שהצעת החוק שהוגשה דנה בתוכניות שכבר שווקו.

<ערן ניצן: זה כל ההבדל שבעולם.

<ערן ניצן: גם אנחנו מבינים שקשה מאוד לשווק תוכניות תחת ההגדרות הללו.

<ערן ניצן: נכון שמי ששיווקת לו וזה נמצא כבר אצלו היום, אתה צריך להסתכל עליו אחורה, על הקרקע הזאת שהוא לוקח ולנסות לקדם הצעות כלשהן – ואנחנו עומדים מאחורי ההצעה והיא גם תבוא לשולחן הוועדה בקרוב – כדי לזרז אותו, אבל אם אתה עומד עכשיו עם מלאי של שיווק ועם אלף ההוראות הקשות הללו ומצפה שהשיווקים יצליחו ושיזמים יכניסו את עצמם למקום הזה, שבו אם לא יצליחו למכור בתוך זמן מסוים---

מירי רגב: אתן לך להתייחס אחרי כל ההתייחסויות, גם לערן ניצן וגם לבינת שוורץ וגם למשרד המשפטים, כולם יתייחסו אחרי שנשמע את כולם.

מירי רגב: ביטן, אתה רוצה להגיד משהו על שלושת הסעיפים הללו?

דוד ביטן: יש לי שתי הערות קטנות.

דוד ביטן: לגבי תשלום פיצויים, שישלמו ואחר-כך ירוצו אחרי אנשים לקבל החזר, זה בעייתי.

דוד ביטן: תהיה בעיה לגבות את זה אחרי שהם בזבזו את הכסף.

דוד ביטן: אם אישור התוכנית מוגבל לשנתיים וחצי אז חובת התשלום של המדינה צריכה להיות מאותו מועד, לאחר שנתיים וחצי.

דוד ביטן: אם התחילו לבנות לפני ושיווקו לפני אז חלה חובת התשלום.

דוד ביטן: אם לא, אז היא לא חלה.

דוד ביטן: ולא לתת לו את הכסף ואחר-כך לרוץ אחריו שיחזיר את הכסף.

דוד ביטן: זה נראה לי לא סביר.

<עודד גבולי: יש לזה פתרון הרבה יותר פשוט, אגב.

דוד ביטן: דבר שני, גם אם רוצים לחייב במס רכוש – זה לא ממועד אישור התוכנית.

דוד ביטן: למשל התוכנית אושרה היום ורשות מקרקעי ישראל תתחיל לשווק את זה בעוד שנתיים.

<תומר רוזנר: כדאי שתשווק את זה במקביל, כפי שהיא עושה את ההפקעות במקביל.

דוד ביטן: אז מה יהיה פה?

מירי רגב: אומר נכון היועץ המשפטי לוועדה, למה הפקעות היא עושה מייד ואילו את השיווק אחרי שנתיים?

דוד ביטן: לא משנה.

<תומר רוזנר: משנה, משנה.

מירי רגב: זה העניין.

מירי רגב: הרי בסוף לשם מה בא החוק הזה?

מירי רגב: רק כדי להפקיע אדמות?

מירי רגב: לטובת מה?

דוד ביטן: החיוב של מס הרכוש הוא על היזם ולא על רשות מקרקעי ישראל.

דוד ביטן: נניח שרשות מקרקעי ישראל תתחיל לשווק בטעות בעוד שנתיים.

דוד ביטן: אם כבר רוצים להחיל מס רכוש, זה ממועד שהיזם קיבל את הסכם הפיתוח.

דוד ביטן: הוא לא יכול להתחיל לשלם ממועד אישור התוכנית.

דוד ביטן: כאן כתבתם: ממועד אישור התוכנית.

דוד ביטן: זה לא הגיוני.

מירי רגב: צריך לעשות את החידודים ואת הדיוקים האלה, נכון.

מירי רגב: צריך לחשוב ולראות איך עושים את זה.

מירי רגב: אנחנו עוברים להתייחסויות.

מירי רגב: איתמר בן דוד מן החברה להגנת הטבע, 3 דקות לרשותך.

מירי רגב: חברי הכנסת, מתי שאתם רוצים לדבר על הסוגיות הללו אתם יכולים לדבר.

מירי רגב: לאחר מכן ניר אנגרט מרשות הטבע והגנים.

מירי רגב: הוא לא נמצא אז נירית אהרון שבאה במקומו.

<נירית אהרון: אין לנו הערות על הסעיפים הללו.

מירי רגב: בסדר.

מירי רגב: אם כך, לאחר מכן נציג השלטון המקומי ועודד גבולי אחריו.

מירי רגב: בבקשה.

<איתמר בן דוד: אני רוצה להתייחס בעיקר לסעיף 20, אבל גם שמעתי את שאר הסעיפים.

<איתמר בן דוד: לא העברנו לגביהם הערות אבל אני חושב שהתוספות שהכניסה הוועדה טובות.

<איתמר בן דוד: גם ביחס לשיח שהיה פה בין הוועדה לבין נציגי המדינה, באמת יש פה איזה ניגוד.

<איתמר בן דוד: אם התוכנית מוגדרת כתוכנית אחת בוועדה אחת אז צריך שיהיו לוחות זמנים, כפי שהוועדה מציעה, קצרים, וגם שהחוק יגדיר, כפי שהצעתם, מה קורה אם זה לא פועל.

<איתמר בן דוד: כי אחרת, כפי שאתם יודעים אנחנו בכלל מתנגדים לעצם הקמת המנגנון הזה ולכן אי אפשר להבין לשם מה מקימים את הוועדה הזאת.

<איתמר בן דוד: ניתנה פה תשובה שמשווה את זה לוות"ל ולא לווד"ל.

<איתמר בן דוד: אני חושב שהווד"ל הוא דווקא לא רק מחוזי.

<איתמר בן דוד: יש גם וד"ל ארצי, אני חבר בו מטעם הארגונים הסביבתיים.

<איתמר בן דוד: רק החודש נפגשנו, אחרי למעלה משנה שלא נערך דיון.

<איתמר בן דוד: אני חושב שזה באמת בבסיס הדיונים פה.

<איתמר בן דוד: אני חושב שעליכם לעמוד על הסעיפים שהכנסתם, כי אחרת מוקם פה מנגנון דורסני שעוקף הרבה מאוד ועדות.

<איתמר בן דוד: אני רוצה להגיד בהקשר הזה, רק בשבוע שעבר העברתם את תיקון מספר 102 או 101.

<איתמר בן דוד: אם יש תוכניות שהן מורכבות מאוד הדבר הזה אמור להוריד לחץ מהוועדות המחוזיות.

<איתמר בן דוד: ולכן אם יש תוכניות מורכבות יותר צריך לטפל בהן בוועדות המחוזיות, או בווד"ל מחוזי – החוק כבר עבר – ולהקצות את המשאבים כדי לקדם אותן.

<איתמר בן דוד: מה גם שצריך לזכור שכפי שהוקם הווד"ל, מרבית יחידות הדיור שאושרו הוסטו מן המסלול התכנוני הרגיל וייתכן שזה יקרה גם עם הוותמ"ל, עם תוכניות מתאריות שאושרו וירצו לעשות להן תכנון מפורט.

מירי רגב: כלומר, אתה מקבל את המלצת הוועדה לגבי סעיף 20.

<איתמר בן דוד: כן.

<איתמר בן דוד: ודבר אחד אחרון, שמענו שבינת שוורץ תציג היום את העתודות.

<איתמר בן דוד: אנחנו גם נבקש, אנחנו עובדים על דוח עתודות לגבי מחוזות תל-אביב והמרכז- - -

מירי רגב: יש כאן כמה גורמים שביקשו ממני- - -

<איתמר בן דוד: אנחנו לא ערוכים להציג את זה היום אבל בקרוב ממש- - -

מירי רגב: אני לא עובדת בקצב שלכם, רק שתדע.

מירי רגב: אני מצטערת, אני צריכה לאשר חוק.

תמר זנדברג: בדיון הקודם נקבע שייערך על זה דיון ושנוכל להציג בו, וגם אמרתם שזה לא יהיה היום.

מירי רגב: לא אמרתי שזה לא יהיה היום.

מירי רגב: אם את מייצגת פה את סטיבן לוי ואת גידי זאגא אז תגידי לי.

מירי רגב: לא אמרתי שזה לא יהיה היום.

תמר זנדברג: אני לא יודעת מי זה סטיבן לוי.

תמר זנדברג: אני מייצגת את עצמי ואת הבוחרים שבחרו בי.

<איתמר בן דוד: הדוח הזה הוא דוח שביקשת באחד הדיונים הקודמים מפרופ' ערן פייטלסון מהאוניברסיטה העברית להכין.

מירי רגב: בסדר, אבל אני לא מתכוונת לחכות עד שיסיים.

<איתמר בן דוד: הדוח כמעט מוכן ונשמח להציג אותו פה בוועדה.

<איתמר בן דוד: יש עתודות ניכרות במחוזות תל-אביב והמרכז.

מירי רגב: גם אתה מבקש את זה פה, וגם פנו אליי להגיד שלא נתנו מספיק זמן להביא את ההיפכא מסתברא לעמדתה של בינת שוורץ.

תמר זנדברג: זה לא עניין של מספיק זמן, אלא רק לדעת מתי זה קורה ולהיערך מראש.

מירי רגב: הבנתי.

מירי רגב: אני מבינה מהר כאשר מסבירים לי לאט.

מירי רגב: לכן נפתח את נושא מלאי הדירות בדיון הבא.

<בינת שוורץ: לא אהיה כאן בדיון הבא.

מירי רגב: מי יהיה?

<בינת שוורץ: אריאל וכסלר.

תמר זנדברג: אז בואו נקבע דיון מיוחד על זה.

תמר זנדברג: גם יזמנו על זה דיון מהיר.

<בינת שוורץ: גברתי היושבת-ראש, הודעת במפורש שבדיון האחרון על התכנון יידון הנושא הזה.

מירי רגב: אמרתי שזה יידון בדיון האחרון על התכנון, אבל אם יש כאן אנשים שלא הבינו ויש כאן בקשה של חברת כנסת נכבדה בוועדה הזאת, למרות שהיא עדיין מהאופוזיציה אני מתייחסת אליה בכבוד.

מירי רגב: לכן אני רוצה כן לאפשר את זה.

תמר זנדברג: אולי נקבע דיון שלא מן המניין.

זבולון כלפה: היא צודקת במיליון אחוז, ובמקרה הזה גם את צודקת.

תמר זנדברג: גברתי היושבת-ראש, יש גם דיון מהיר בנושא הזה, שהתקבל ועומד לפתח הוועדה.

תמר זנדברג: אני מציעה שנעשה דיון מיוחד שלא מן המניין, שיהיה בעצם גם הדיון המהיר וגם הדבר הזה.

מירי רגב: משום שאנחנו לא מגיעים עדיין להצבעות על הצעת החוק ואמרתי שנושא התכנון ומלאי הדירות נלמד אותו לפני שמגיעה הוועדה להצבעות, ומשום שבדיון הבא של הוועדה בינת שוורץ לא תוכל להיות, וחשובה לי מאוד הנוכחות של בינת שוורץ גם בהצגה של הגורמים החברתיים וגם בהצגה של הגורמים האחרים, אנחנו נקבע דיון.

מירי רגב: אני לא יודעת אם זה יהיה במהלך הפגרה או בשבוע הראשון של המושב.

מירי רגב: בכל מקרה, נקבע דיון מיוחד.

מירי רגב: נודיע מראש מתי הדיון הזה יתקיים.

מירי רגב: אני כבר אומרת עכשיו, וגם תכתבו את זה בפרוטוקול, מי שרוצה יציג בדיון על מלאי הדיור תוכנית הפוכה לזאת שהמדינה מציגה, עם דוגמאות ועובדות, לא רק שיעור לאקדמיה.

מירי רגב: את המחשבות תשאירו לאקדמיה.

מירי רגב: רק עם עובדות.

<איתמר בן דוד: אני מדבר על עתודות מתוך מערכות התכנון, תוכניות שונות.

מירי רגב: אם אני לא טועה היה גם גורם מהתנועה הקיבוצית, שדיבר בדיון ואמר שגם הוא רוצה להציג את המלאי שהם נתנו למדינה.

<איתמר בן דוד: לדעתי יש גם עבודה של עמותת "מרחב" עבור המשרד להגנת הסביבה.

מירי רגב: אני לא מבקשת עוד עבודות, ממש לא.

<תומר רוזנר: מי שרוצה, שיגיש.

מירי רגב: נודיע מראש מתי יתקיים הדיון הזה.

מירי רגב: לא נעסוק בזה היום.

מירי רגב: אנחנו חוזרים לנושא שלנו.

מירי רגב: יש לך עוד משהו להגיד?

<איתמר בן דוד: לא, תודה רבה.

מירי רגב: צביקה מינץ, נציג מרכז השלטון המקומי, בבקשה.

מירי רגב: עודד גבולי מציג במקומך?

מירי רגב: עודד גבולי, מהנדס עיריית תל-אביב-יפו מציג את התייחסות מרכז השלטון המקומי לגבי שלושת הסעיפים הללו, בבקשה.

<עודד גבולי: לגבי סעיפים 20 ו-23 ביחד, כאשר הוועדה ביקשה 60 ימים לאשר את התוכנית ואז תוך שנתיים וחצי לבנות, ברמת הייעול לפי דעתי יש בעיה עם ה-60 ימים, שזה פחות מדי, ועם השנתיים וחצי, שזה יותר מדי.

מירי רגב: אז מה אתה מציע?

<עודד גבולי: לפי דעתי צריך לעשות קורלציה יותר טובה.

<עודד גבולי: צריך יותר זמן לתכנון ופחות זמן לביצוע.

מירי רגב: כמה?

מירי רגב: תגיד לי כמה אתה מציע, מה נראה לך סביר.

<עודד גבולי: לפי דעתי צריך לתת לתכנון, בלי קשר ל-30, לפחות 90 ימים, ואז להאריך אם צריך.

<עודד גבולי: לפי דעתי צריך לקצר את הזמן המוקצה ליישום התוכנית לשנתיים.

מירי רגב: קודם כול, אני לא פוסלת את זה על הסף.

מירי רגב: אחרי שנקבל את תשובות הממשלה, אני מבקשת מהיועץ המשפטי לוועדה להיות בקשר עם הגורמים האלה ועם יועצי הוועדה, דוד ביטן ושאול אדם, ולראות איך אנחנו מביאים הצעה מגובשת גם עם השלטון המקומי בעניין הזמנים.

מירי רגב: בעניין הזה אני מוכנה ללכת עם השלטון המקומי.

מירי רגב: אבל זמנים צריכים להיקבע בחוק, זה ברור.

<עודד גבולי: בסעיף 21 לפי דעתי כדאי להודיע גם לרשות המקומית על כל האישורים, שהמידע יגיע גם לרשות המקומית.

<עודד גבולי: זה רק יעזור.

מירי רגב: מה זאת אומרת?

<עודד גבולי: לא כתוב שצריך להודיע גם לרשות המקומית.

מירי רגב: פרסום הודעה על אישור תוכנית מועדפת לדיור.

מירי רגב: זה נכון, דרך אגב.

מירי רגב: ראש העירייה הרלוונטי או ראש המועצה הרלוונטי צריך לדעת על זה.

מירי רגב: זה נכון.

<אריאל וכסלר: ראש העירייה שבתחומו התוכנית הוא חבר הוועדה.

מירי רגב: אז אם הם חברים בוועדה למה צריך להודיע לו מראש?

<קריאה: כל פעם יהיה ראש רשות מקומית אחר.

<קריאה: הרשות הרלוונטית.

<קריאה: אם מדובר בתל אביב – ראש עיריית תל-אביב-יפו הוא חבר הוועדה.

<צביקה מינץ: יכול להיות מקרה שחטיבת השטח נמצאת בשולי העיר, בתחום ראש מועצה אחר.

<צביקה מינץ: לכן ביקשנו שתהיה פה מודעות לנושא הזה.

מירי רגב: של העיר השכנה?

<צביקה מינץ: כן.

זבולון כלפה: הרי זה משליך עליה.

זבולון כלפה: ניקח לדוגמה את נתניה.

זבולון כלפה: היא הדוגמה כל הזמן.

<שמעון סוסן: המדינה קמה על נתניה.

<שמעון סוסן: ..

זבולון כלפה: מזל שהיה לנו את נתן שטראוס.

מירי רגב: ההערה הזאת מקובלת.

מירי רגב: איך ובאיזה נוסח לעשות את זה – היועץ המשפטי של הוועדה, אנא תנסח את זה נכון.

מירי רגב: אני לא רוצה שמי שאתה מפקיע את האדמה מהאזור שלו ואתה הולך לבנות, גם הוא וגם השני, לא יבין מה הנגזרות לגבי התפר.

מירי רגב: זה נכון.

מירי רגב: אני לא יודעת איך תכתבו את הנוסח הנכון.

<תומר רוזנר: אגיד לך מה הפתרון שהצענו.

<תומר רוזנר: יש פה שתי נקודות.

<תומר רוזנר: נקודה אחת, קודם כול, כפי שנאמר על-ידי נציגי הממשלה, הרשות המקומית שזה נעשה בתחומה היא חברה בוועדה עצמה.

<תומר רוזנר: לגבי הרשויות המקומיות הגובלות – הן מקבלות הודעה, אנחנו הצענו שגם על קליטת התוכנית וגם על הפקדתה.

<תומר רוזנר: כלומר, הן מודעות לכל התהליך שבו מדובר.

<תומר רוזנר: והפרסום שנעשה בסופו של דבר הן כמובן יכולות לעקוב אחריו.

מירי רגב: זה נותן פתרון?

<אפרת ברנד: אוסיף רק משהו קטן.

<אפרת ברנד: הודעה על אישור התוכנית נשלחת גם לכל מי שנשלחת אליו הודעה על הפקדה.

<אפרת ברנד: זה "סוגר" את זה לגמרי.

מירי רגב: צביקה מינץ, זה נותן לכם מענה?

מירי רגב: תחדדו את זה וגם תבהירו את זה פה.

<תומר רוזנר: זה כתוב.

מירי רגב: הערות נוספות?

<עודד גבולי: כן.

<עודד גבולי: פשוט נזכרתי שמבקר המדינה שאל אותי למה לא הוצאתי היתרים בגלילות, אז אמרתי לו שזה לא בתחומי ואם הוא רוצה שיעביר את זה לתחומי ואז גם נקדם את התוכנית ונוציא היתרים.

<עודד גבולי: עלה פה הנושא של גלילות.

<עודד גבולי: אם את שואלת אותי אובייקטיבית, אין שום סיבה בעולם שהתוכנית הזאת לא אושרה כבר לפני 10 שנים, ואני לא רוצה להגיד יותר, אבל לא משנה.

<תומר רוזנר: אבל היא לא מאושרת לא בגלל מוסדות התכנון.

<תומר רוזנר: יש פרדסים.

מירי רגב: אני לא רוצה להיכנס לזה עכשיו.

מירי רגב: יש לנו את המועמד הבא להיות פקיד היערות, היועץ המשפטי של הוועדה.

מירי רגב: ..

מירי רגב: אל תפגעו בו...

<תומר רוזנר: הפרדס שם הוא לא פרדס...

מירי רגב: אנחנו לא לוקחים ממך את תפקיד פקיד היערות.

מירי רגב: ..

<עודד גבולי: בסדר, בגלילות אין שום פרדס.

<עודד גבולי: בסעיף 23א – ברור שאחת הסיבות למחירי הדיור היא שהקבלנים או היזמים שרוכשים קרקעות מספסרים בהן.

<עודד גבולי: לכן הסעיף הזה מתחבר לרעיון, אני לא חושב שצריך להוסיף בנוסף לקנסות, שאולי זה דינמיקה שאפשר לחיות איתה, למרות שהיא קצת מורכבת פה.

<עודד גבולי: אני חושב שיזם שלא בונה פשוט צריך לקחת ממנו את הקרקע, נקודה.

מירי רגב: אתה עוד יותר מחמיר.

<עודד גבולי: רשות מקרקעי ישראל לצערי לא מקיימת את זה בכלל.

<ערן ניצן: אתה מתאר את המציאות.

<ערן ניצן: רשות מקרקעי ישראל, אם אין פיתוח צריכה לקחת את הקרקע.

מירי רגב: מתי היא עשתה את זה?

מירי רגב: תגיד לי מתי רשות מקרקעי ישראל בפעם האחרונה לקחה קרקע שהיא שיווקה?

<ערן ניצן: שאלה מצוינת, גברתי היושבת-ראש.

<ערן ניצן: אני לא נציג רשות מקרקעי ישראל.

מירי רגב: אני רוצה שרשות מקרקעי ישראל תהיה שותפה פה באופן קבוע בדיונים.

<קריאה: ראו מקרה גבעת עמל, לדוגמה.

מירי רגב: אתם יושבים בשקט.

מירי רגב: למה?

<רונית ליברסאט: אנחנו מקשיבים בקשב רב.

מירי רגב: אתם רוצים להשתפר... טוב.

<עודד גבולי: לא ידעתי שהיא מרשות מקרקעי ישראל.

<עודד גבולי: לא הייתי מעיר את ההערה אם הייתי יודע שהיא מרשות מקרקעי ישראל.

מירי רגב: הנה, אז הערת.

מירי רגב: בסדר, הערתך התקבלה.

מירי רגב: הלאה.

מירי רגב: האיחוד החקלאי, דודו קוכמן, בבקשה.

<דוד קוכמן: אמרתי שנתייחס בישיבה הבאה.

מירי רגב: בישיבה הבאה לא תוכל להתייחס לסעיפים האלה.

<דוד קוכמן: רק דבר אחד.

<דוד קוכמן: לא כל-כך הבנתי את התוספת שמתייחסת בסעיף קטן 23א(ד) כמדומני: "בעל קרקע או בעל זכות בקרקע שבתחום תוכנית לדיור לאומי, לא יהיה זכאי לתבוע פיצויים.

<דוד קוכמן: ..".

<דוד קוכמן: לא כל-כך ברור לי לגבי הסעיף הקודם, מה הכוונה.

<דוד קוכמן: אולי מישהו יכול להבהיר.

מירי רגב: בגלל שזאת הצעת הוועדה תיכף היועץ המשפטי של הוועדה יבהיר.

<תומר רוזנר: ההסבר פשוט.

<תומר רוזנר: מצב שבו אושרה תוכנית אבל לא בוצעה בפועל ולכן החליט מוסד התכנון לבטל אותה, לא יהיה זכאי מי שהקרקע בבעלותו לפיצויים בגלל התוכנית שבוטלה כבר.

<תומר רוזנר: בעצם המצב חזר לקדמותו מבחינה תכנונית ולכן אין זכות לפיצויים.

<דוד קוכמן: אני לא מבין שכך כתוב.

<דוד קוכמן: חשבתי שלזה התכוונתם, אבל בסעיף קטן 23א(ג) כתוב: "לא הוחל בביצוע התוכנית".

<דוד קוכמן: לא נכתב "בוטלה התוכנית".

<תומר רוזנר: נכון, סעיף קטן (ג) מביא את זה לדיון בוועדה.

<תומר רוזנר: אין ביטול אוטומטי.

<תומר רוזנר: הביטול הוא בהחלטת ועדה.

מירי רגב: מעלה כאן דודו קוכמן אי-הבנה בנוסח ואתם בעצם מתכוונים לאותו דבר.

מירי רגב: אתה חושב שזה ברור והוא סבור שזה לא ברור.

מירי רגב: מכיוון שזה לא ברור לו אנחנו נעשה חידודים בנוסח.

<תומר רוזנר: נבדוק אם צריך לחדד את הנוסח.

מירי רגב: נעשה חידודים בנוסח כדי שגם דודו קוכמן יבין לְמה הוועדה התכוונה, כי אתם בעצם מתכוונים לאותו דבר.

<עודד גבולי: הבטחתי שאעזור בנוגע להערה של סגן ראש עיריית ראשון-לציון על ההשבחה.

<עודד גבולי: אני לא מוצא סיבה שלא ישנו את החוק ויקבעו תשלומים בזמן הוצאת היתרים, אגב.

מירי רגב: אני לא מבינה מה אתה אומר.

<עודד גבולי: אני לא מוצא סיבה – חשבנו שישנו את זה בחוק הכלכלי – שלא יגבו היטל השבחה רק בזמן הוצאת היתר.

מירי רגב: נדון בזה בפרקים הכלכליים.

מירי רגב: בינת שוורץ, מתי הפרקים הכלכליים יגיעו?

דוד ביטן: כאן מחייבים לשלם מייד ואחר-כך לתבוע אותו על הפיצויים.

<תומר רוזנר: לא מחייבים לשלם מייד.

מירי רגב: רגע.

מירי רגב: תומר רוזנר, אני לא מצליחה להבין את השיח בינך לבין עודד גבולי ודוד ביטן.

מירי רגב: תסביר לי מהתחלה.

דוד ביטן: הוועדה הציעה שקודם כול נשלם, ואם התוכנית מתבטלת נרוץ אחרי אנשים לקבל בחזרה את הכסף.

דוד ביטן: אנחנו מציעים שמועד התשלום יידחה למועד שמוציאים את ההיתרים.

מירי רגב: מה הבעיה עם זה?

דוד ביטן: אין בעיה.

דוד ביטן: אחרת תהיה בעיה למדינה לגבות בחזרה את הכסף.

מירי רגב: אתה בעצם מחזק את מה שאומר ביטן.

<עודד גבולי: אני מציע אותה הצעה.

<תומר רוזנר: אסביר.

<תומר רוזנר: אנחנו לא מתיימרים במסגרת החוק הזה לשנות את הפרקים הכלכליים של חוק התכנון והבנייה.

<תומר רוזנר: חוק התכנון והבנייה קובע מתי משלמים, איך משלמים, מה הפרוצדורה וכולי.

<תומר רוזנר: החוק הזה גם לא אומר מתי צריך לשלם את הפיצויים.

<תומר רוזנר: הוא אומר שאם בפועל יסתיימו הליכי התביעה ושולמו פיצויים, אם זה קרה בתוך התקופה הזאת של 3 שנים אז אנחנו לא יכולים למנוע מאדם שזכאי לפיצויים מלקבל אותם.

<תומר רוזנר: אבל אם הוא כבר קיבל אותם וצריך להחזיר אז הוא צריך להחזיר אותם.

דוד ביטן: אבל יש הבדל.

<תומר רוזנר: אנחנו לא משנים כאן את המנגנון הבסיסי לגבי תשלום פיצויים שקבוע בחוק התכנון והבנייה.

<ערן ניצן: מתנהל כאן דיון על הצעת חוק קצת שונה.

דוד ביטן: יש הבדל.

דוד ביטן: בדרך כלל לא דוחים תוכניות.

דוד ביטן: פה הביטול מובנה בחוק.

מירי רגב: הבנתי.

מירי רגב: אנחנו נשב בצוות המצומצם.

מירי רגב: משום שזאת הצעת הוועדה, שגם כך הממשלה לא תקבל אך לא תהיה לה ברירה בסוף אלא להתפשר על משהו.

מירי רגב: אנחנו נשב בינינו ונחדד את הסוגיה הזאת.

מירי רגב: נראה איך אנחנו מתקנים את זה.

מירי רגב: אני מבינה את מה שאתה אומר ואנחנו נוביל את זה.

מירי רגב: עומר כהן משתי"ל, בבקשה.

<דניאל גיגי: עומר כהן לא נמצא פה.

<דניאל גיגי: היינו רוצים לתת דווקא לצוות דיור ציבורי לדבר, אם אפשר.

מירי רגב: על שלושת הסעיפים האלה?

<דניאל גיגי: לא על הסעיפים הללו אלא איזו אמירה כללית בעקבות התוכנית שהיתה על דיור ציבורי.

מירי רגב: האמן לי, ראיתי את התוכנית על הדיור הציבורי.

בועז טופורובסקי: אפשרתי להם לומר אמירה כללית כאשר לא היית כאן.

<דניאל גיגי: היא אמרה אמירה כללית בתחילת הדיון.

<דניאל גיגי: ביקשתי שהם יגידו עכשיו אמירה כללית כי אני חושב שזה חשוב, שיידעו שאנשים חיים פה ברחוב.

מירי רגב: אנחנו יודעים שמצב הדיור הציבורי בכי רע.

מירי רגב: התוכנית חידדה אולי לכמה אנשים שלא היו מודעים.

מירי רגב: למרות שאני מכירה את המציאות גם לי היה קשה מאוד לצפות בתוכנית הזאת.

מירי רגב: אמרתי בתחילת הדרך, חוק הדיור הלאומי, המכונה "ויפללא", לא ייצא לפועל בלי דיור ציבורי, ואני מתכוונת למה שאני אומרת.

מירי רגב: אז אין צורך בכל פעם להעלות את זה מחדש.

מירי רגב: נציגי הממשלה, בבקשה, התייחסות לשלושת הסעיפים ולעמדת הוועדה, ערן ניצן, בינת שוורץ ומשרד המשפטים.

<ערן ניצן: ההתייחסות מחולקת לשתיים.

<ערן ניצן: ראשית, הוועדה מבקשת בעצם להטמיע הוראות של חוק אחר, של הצעת חוק ממשלתית בנושא הטלת היטל עיכוב.

<ערן ניצן: הצעת החוק הזאת צפויה להגיע כהצעת חוק ממשלתית.

<ערן ניצן: אני חושב שהצעת חוק שמקימה מוסד תכנון לא צריכה לכלול בתוכה הוראות קנייניות בגין עיכוב בנייה.

<ערן ניצן: גם בהצעת החוק הממשלתית, שאני מניח שעוד נדון בה רבות, הרעיון הוא בעיקר להשית את היטל העיכוב כלפי יזמים וקבלנים שאוחזים בקרקע כיום ולא מממשים אותה ופחות כמשהו שהוא צופה העתיד, וזה דבר שעלול גם להתגלגל ולמנוע עליות מחיר שדבר כזה עשוי לגרום אם אתה משווק בעתיד.

<ערן ניצן: בנוגע להוראות הווד"ליות שמנסים לשאוב לתוך הוועדה הזאת, זה נוגע למספר הוראות שתומר רוזנר סקר, מהאפשרות לבטל תוכנית אם היא לא מתממשת בתוך פרק זמן ועד קציבת הזמנים.

<ערן ניצן: הפילוסופיה של הווד"ל לא אמורה לחול פה בוותמ"ל.

<ערן ניצן: אלה באמת גישות שונות של מוסדות תכנון.

<ערן ניצן: זה לאו דווקא תוכניות זריזות שמתאשרות מהר.

<ערן ניצן: חברת הכנסת מירי רגב, היה על כך דיון כאשר היית בחוץ ומיצינו אותו.

<ערן ניצן: אנחנו רואים את הפלטפורמה הזאת כפלטפורמה שצריכה לאשר תוכניות גדולות ומסיביות, רובן במרכז הארץ, כי בשורש הבעיה טמונה העובדה שבמרכז הארץ יש מחסור – זה מתקשר למצגת של בינת שוורץ – של עשרות אלפי יחידות דיור כבר כיום ואנחנו צריכים למלא את המדפים.

<ערן ניצן: לכן ההגבלות הללו, שנכונות על התוכניות הווד"ליות שצריכות לזרז תוכניות שקיימות בקנה, פחות רלוונטיות לתוכניות גדולות ואינטנסיביות.

<ערן ניצן: אני מניח שבסופו של דבר, הרי לכולם יש אינטרס שיהיו תוכניות ושהן יתממשו.

<ערן ניצן: אנחנו טוענים שאם מעמיסים- - -

מירי רגב: היא הנותנת.

מירי רגב: אם לכולם יש אינטרס כזה, תכתוב את זה.

<ערן ניצן: יש לך בעיה, כאשר את כותבת למשל שאת מודיעה למישהו שאם הוא לא עומד בפרק מסוים, אם הוא לא מוכר 40% מהדירות בתוך פרק זמן מסוים הוא נענש.

<ערן ניצן: בסדר, אז אפשרויות השיווק של הקרקע גם מאוד מצטמצמות ופה אנחנו עלולים לפספס.

מירי רגב: אל תדאג, יהיו הרבה קופצים.

<תומר רוזנר: לא ראינו שההוראות הללו בחוק הווד"לים ירתיעו יזמים מלקחת קרקעות.

<ערן ניצן: בווד"לים אין לך הוראה על 40% מכירה, אתה יודע את זה.

<בינת שוורץ: ברור לי שכל ההערות של הוועדה מכוונות להבטיח לציבור שהפרויקטים האלה אכן ייבנו וייצאו לשוק.

מירי רגב: נכון.

מירי רגב: הרי אנחנו הולכים לעשות כאן מהלך של הפקעת אדמות, מהלך לא פשוט.

מירי רגב: אמרתי שהמהלך הזה בעיניי יהיה נכון אם הוא הולך למטרות ציבוריות נכונות.

<בינת שוורץ: נכון, ברור לי שזאת הכוונה.

<בינת שוורץ: החשש שלי הוא שמרוב הוראות חוק דרקוניות כאלה אנחנו לא נראה יחידת דיור אחת בשטח, פשוט לא נראה.

מירי רגב: עד עכשיו ראינו הרבה.

מירי רגב: ..

<בינת שוורץ: אתם חייבים להיות קשובים.

<בינת שוורץ: הקרקע במסלול הזה הופכת להיות לא אטרקטיבית לקבלנים, וחבל.

<בינת שוורץ: אנחנו רוצים להגיע ליחידות דיור.

<בינת שוורץ: כל שאפשר לעשות בחוזה – נעשה בחוזה ולא בחוק.

<בינת שוורץ: כל מה שאמרתם כמעט אפשר להכניס אל תוך החוזה, אל תוך המכרז שמפרסמים, כשקובעים שאם לא מתחילים בבנייה תוך X זמן רשות מקרקעי ישראל תיקח את הקרקע.

<בינת שוורץ: אז מה אם היא לא לקחה עד היום?

<בינת שוורץ: תמיד יש פעם ראשונה.

<בינת שוורץ: זה חבל.

<בינת שוורץ: אני חושבת שאנחנו מפספסים כאן בגדול-בגדול.

מירי רגב: גם את היעדים יכולנו להכניס לתקנות ולחוזים, כפי שאת יודעת, בחוק התכנון והבנייה, ועובדה שחייבנו בחקיקה את רשות מקרקעי ישראל לבוא עם יעדים ברורים לגבי דיור בר-השגה.

מירי רגב: אם את חושבת שאמירות מן הסוג הזה סבירות, להביא הצעת חוק כזאת דרקונית, של הפקעת קרקע, בלי להביא מטרות ברורות חברתיות ובלי להביא זמנים למימוש שלהן, את טועה.

<אלדר דוכן: אבל ההוראות הללו לא מתייחסות רק להפקעה.

<אלדר דוכן: הן מתייחסות גם לקרקע שלא הפקיעו אותה.

<אלדר דוכן: אולי אפשר את ההוראות הללו להחיל רק על קרקע שמתכוונים להפקיע אותה.

מירי רגב: אני לא יודעת, אולי.

<איתמר בן דוד: אני לא מצליח להבין למה לא מעבירים לווד"ל את התוכניות.

<איתמר בן דוד: למה משרד הפנים ומשרד האוצר לא מפנים תוכניות לווד"ל, שלאחרונה הארכתם אותה פה בוועדה?

<איתמר בן דוד: אני חבר בווד"ל ארצי.

<איתמר בן דוד: הווד"ל "מיובשת", כנראה בגלל ההוראות של הדיור בהישג-יד, אין לי מושג מדוע.

<בינת שוורץ: על מה אתה מדבר?

<איתמר בן דוד: מעל 500 גם יכול לחול במעל 200.

<איתמר בן דוד: זאת לוגיקה פשוטה.

מירי רגב: סיימת את ההתייחסות, בינת שוורץ?

מירי רגב: כלומר, כרגע הממשלה לא מקבלת את המלצות הוועדה.

מירי רגב: משרד המשפטים?

<נועה עמירב: אין לי התייחסות נוספת.

מירי רגב: לגבי שלושת הסעיפים הללו אני מסכמת שאנחנו בפער בין הממשלה ובין הוועדה.

<ערן ניצן: אפשר גם לאמץ את עמדת הממשלה לפעמים על-ידי הוועדה.

מירי רגב: האמן לי, אתה יודע שאני אעזור לכם לקדם את החוק הזה, רק שיהיו לו מטרות אמיתיות ברמה החברתית.

מירי רגב: אמרתי לכם, אני לא פוחדת גם מהפקעות, אבל שיהיו לזה היבטים ציבוריים אמיתיים.

מירי רגב: אדוני היועץ המשפטי לוועדה, מבחינתנו הסוגיות האלה נשארות פתוחות לשבוע הריבים.

<ערן ניצן: זה כבר חודש ריבים.

<ערן ניצן: ..

מירי רגב: אז חודש ריבים.

מירי רגב: מה אכפת לי...

מירי רגב: זאת אני שרוצה לאשר את החוק כבר במושב הבא?

מירי רגב: אתם רוצים לאשר אותו.

מירי רגב: נצא להפסקה של רבע שעה ונחזור עם התייחסות של הוועדה לסעיפים הנוספים, עד הסוף.

מירי רגב: אני מחדשת את הישיבה.

מירי רגב: נעבור להתייחסויות לסעיפים 24-26.

<תומר רוזנר: בסעיף 24 יש הערה משפטית טכנית.

<תומר רוזנר: נאמר פה שהאישור של התשריט לצורכי רישום אפשר יהיה לעשות אותו בוועדת משנה, אך נאמר בסעיף קטן (ד) שהאישור צריך להיות של הוועדה ולכן צריך לעשות פה התאמה.

<תומר רוזנר: אם רוצים שזה יהיה בוועדת משנה צריך לראות איך מיישמים את העניין הזה גם בסעיפים האחרים.

<תומר רוזנר: זאת הערה יותר טכנית.

<תומר רוזנר: לגבי סעיף 25, אנו סבורים שהסעיף צריך להתבטל מהסיבות הבאות.

<תומר רוזנר: סעיף קטן (א), שמדבר על פרסום החלטות של מוסד תכנון, נקבע עכשיו בחוק התכנון והבנייה, לאחר שאושר תיקון מספר 101, שכל החלטות מוסד תכנון מתפרסמות בתוך 3 ימי עבודה ולא בתוך 7 ימי עבודה.

<תומר רוזנר: לכן סעיף קטן (א) מיותר.

<תומר רוזנר: סעיף קטן (ג) גם הוא מיותר כי הוא בעצם קובע שמה שכתוב בסעיף 17 נכון.

<תומר רוזנר: לא צריך להגיד פעמיים בחוק שמה שכתוב בו הוא נכון.

<תומר רוזנר: לכן סעיף קטן (ג) גם הוא מיותר.

<תומר רוזנר: סעיף קטן (ב), שהוא הסעיף היחיד שמוסיף הוראה חדשה, אנחנו מציעים להעביר אותו למקום המתאים, שמתייחס לקליטת תוכנית.

<תומר רוזנר: זאת הערה טכנית יותר לגבי סעיף 25.

<תומר רוזנר: סעיף 26 בעצם מעורר קושיות לא פשוטות.

<תומר רוזנר: הוא קובע שכל מוסד תכנון יוכל לשנות את התוכנית בהתאם לסמכויותיו.

<תומר רוזנר: מכיוון שהתוכנית הזאת, שמאשרת הוועדה הלאומית לדיור, או ה"ויפללא", בעצם יכולה לסטות מכל תוכנית אחרת לא כל-כך ברור אחרי שהיא מתאשרת מה הסמכות של מוסד התכנון האחר לעשות.

<תומר רוזנר: למשל, אציג מספר דוגמאות.

<תומר רוזנר: ועדה מקומית, לפי החוק החדש שאושר זה עתה בכנסת, מוסמכת להכניס שינויים בתוכניות קיימות, ובלבד שהן תוכניות שאישרה הוועדה המחוזית.

<תומר רוזנר: דא עקא שהתוכנית שכאן מדובר בה היא תוכנית שלא אישרה הוועדה המחוזית ולכן לא ברור אם הוועדה המקומית בכלל מוסמכת לשנות אותה בדרך כלשהי.

<תומר רוזנר: זה דוגמה אחת.

<תומר רוזנר: דוגמה שנייה מתייחסת לוועדה המחוזית.

<תומר רוזנר: בהנחה שהוועדה המחוזית רוצה לשנות את התוכנית, נניח להוסיף יחידות דיור- - -

מירי רגב: תאמצו את תומר רוזנר לצוות שלכם לפני שאתם מביאים את התוכניות לוועדה.

מירי רגב: באמת, הוא ייתן לכם טיפים טובים...

<ערן ניצן: אבל הוא הופך להיות פקיד היערות.

<ערן ניצן: ..

זבולון כלפה: גם וגם...

זבולון כלפה: הוא מספיק מוכשר לעשות כמה תפקידים...

<תומר רוזנר: אני מקווה שהוועדה תפסיק לדון בעניינו של אדם...

<תומר רוזנר: הדוגמה השנייה שאני מבקש להביא היא של הוועדה המחוזית.

<תומר רוזנר: נניח שהתוכנית הזאת קבעה 1,000 יחידות דיור אבל בעניין הזה היא סטתה מתוכניות מתאר ארציות כאלה ואחרות.

<תומר רוזנר: האם הוועדה המחוזית עכשיו יכולה להוסיף עליה יחידות דיור?

<תומר רוזנר: כי לכאורה התוכנית סטתה כבר מתוכנית מתאר ארצית ולכאורה הוועדה המחוזית כפופה עדיין לתוכניות המתאר הארציות ולכן לכאורה היא לא יכולה לשנות את התוכנית הזאת שכבר ממילא סוטה מהתוכניות הארציות.

<תומר רוזנר: לכן ההוראה שקבועה כאן ממש לא ברורה.

<תומר רוזנר: לא ברור מה יכולה כל ועדה לעשות.

<תומר רוזנר: האמירה "כל ועדה בהתאם לסמכויותיה" היא אמירה לא מספקת ולא ברורה, אז צריך להבהיר.

מירי רגב: מאה אחוז, הבהרת את העניין בצורה נכונה.

מירי רגב: אלה ההערות שלנו עד סעיף 26.

מירי רגב: אני עוברת להתייחסויות.

מירי רגב: החברה להגנת הטבע – אינם כאן, ניר אנגרט איננו.

מירי רגב: צביקה מינץ מן השלטון המקומי, בבקשה.

מירי רגב: אני רואה שהבאת לך "קבלן משנה", את עודד גבולי.

<עודד גבולי: בעניין הדברים שאמר תומר רוזנר, אישית לא ברור לי מה לא ברור לו.

<עודד גבולי: לפי דעתי ההמלצה בסדר גמור, וצריך אולי גם סייגים כפי שסייגו מה היא יכולה לשנות.

<עודד גבולי: אם בחוק כתוב שיש תוכנית מכוחה של תוכנית המועדפת לדיור והחליטו שמוסד תכנון יכול לשנות אותה, אז מה לא ברור?

<תומר רוזנר: אבל לא זה מה שכתוב כאן.

<תומר רוזנר: כתוב כאן "בהתאם לסמכויותיו".

<עודד גבולי: אז מה לא ברור?

<תומר רוזנר: מה הסמכות?

<עודד גבולי: תקבע בחוק שיש לוועדה מקומית סמכות לשנות תוכנית לדיור.

<תומר רוזנר: אבל זה לא כתוב.

מירי רגב: אין בעיה, אבל הוא אומר: רק שזה יהיה כתוב.

מירי רגב: זה לא כתוב.

מירי רגב: מה אתה רוצה?

<אלדר דוכן: התכוונו לסמכויות שמנויות בסעיפים- - -

מירי רגב: מה שהתכוונתם לא מעניין.

<אלדר דוכן: אפשר לרשום את זה.

<אלדר דוכן: זה הערת נוסח.

<עודד גבולי: אז בואו נחליט שכולנו צודקים, בקיצור.

<אלדר דוכן: בסעיף 62א(א) נקבעו הסמכויות של הוועדה המקומית, באילו נושאים היא יכולה לדון ובאילו נושאים היא לא יכולה לדון.

<תומר רוזנר: אבל ברוב הסעיפים שם נאמר שהסמכויות שלה כפופות לתוכנית שאישרה הוועדה המחוזית.

<תומר רוזנר: כלומר, היא לא יכולה לשנות פה כלום.

<אלדר דוכן: אין בעיה.

<אלדר דוכן: אפשר לומר: בנושאים הללו, המנויים בסעיפים אלה ואלה- - -

מירי רגב: אז תגידו.

מירי רגב: רק תגידו, רק תבהירו את העניינים.

<אלדר דוכן: את זה אפשר בניסוח פשוט להבהיר.

<תומר רוזנר: מה הוועדה המחוזית יכולה לעשות?

<אלדר דוכן: לפי סמכויותיה.

<תומר רוזנר: מה זה "לפי סמכויותיה"?

מירי רגב: אחר-כך תשיבו.

מירי רגב: האמירות פה נכונות.

מירי רגב: אתם צריכים להסביר את הסעיפים.

<אריאל וכסלר: "הדברים שבסמכותה, אלא אם כן נקבע...".

<צביקה מינץ: לוועדה המקומית צריך לתת את האפשרות לשנות את התוכנית הזאת.

מירי רגב: דודו קוכמן מהאיחוד החקלאי, יש לכם הערות לגבי שלושת הסעיפים הללו?

<דוד קוכמן: אני מברך על כל ההערות של הוועדה.

מירי רגב: אתם מקבלים את ההערות של הוועדה, בסדר.

מירי רגב: נציגי הממשלה, בבקשה.

<ערן ניצן: ההערות, נדמה לי, הן על גבול הטכני.

<ערן ניצן: ננסה ביחד עם היועץ המשפטי לוועדה את ההערות הטכניות על סעיפים מיותרים ועל המיקום שלהם לפתור.

מירי רגב: והבהרה מה הסמכות של כל ועדה.

מירי רגב: צריך "לסגור" את זה.

<בינת שוורץ: נשב ביחד ונחדד.

<ערן ניצן: נחדד את הסמכויות.

מירי רגב: זה מקובל עליי.

מירי רגב: נציגי הממשלה ייפגשו עם היועץ המשפטי של הוועדה, "תסגרו" ביניכם את החידודים האלה.

מירי רגב: שאול אדם ודוד ביטן, יש לכם התייחסות לגבי שלושת הסעיפים הללו?

מירי רגב: לא.

<תומר רוזנר: עוד הערה חשובה ששכחתי, הערה שחוזרת כחוט השני לאורך כל החוק, שהוועדה בעצם צריכה לקבל עליה החלטה ולחדש חידושים.

<תומר רוזנר: לפי הצעת החוק, מוצע כאן לאמץ מנגנונים שבוצעו בשנות התשעים ובתחילת שנות האלפיים לגבי פרסומים, שבהם נאמר שבמקום בשני עיתונים יפרסמו ב-5 עיתונים, שאני לא יודע אם עדיין קיימים 5 עיתונים בישראל- -

מירי רגב: אם אתה כולל את "הצופה" ואת "יתד נאמן".

מירי רגב: ..

<תומר רוזנר: - -באינטרנט ובשני שלטים.

<תומר רוזנר: אנחנו חושבים שהדרישה לפרסם ב-5 עיתונים היא דבר שאבד עליו הכלח, אין בזה שום תועלת.

<תומר רוזנר: הציבור לא חשוף ל-5 עיתונים.

<תומר רוזנר: אין מקום לשמר את המנגנון הזה.

<תומר רוזנר: אנחנו מציעים לשמר את המנגנון של חוק התכנון והבנייה, לפיו מפרסמים בשני עיתונים ולא בחמישה, אבל בתמורה לכך צריך להוסיף שלט במקום, בסמוך לדרך הראשית הסמוכה לתחום התוכנית, שזה פרסום יותר אפקטיבי ויותר יעיל ולדעתנו גם הרבה-הרבה יותר זול.

מירי רגב: מה הבעיה עם זה?

<אלדר דוכן: רעיון מצוין.

<אלדר דוכן: אין בעיה.

מירי רגב: רעיון טוב.

מירי רגב: הלאה.

מירי רגב: אנחנו עוברים לסעיפים 27-29.

מירי רגב: חבל שלא הבאנו יותר סעיפים לדיון.

<תומר רוזנר: אין יותר סעיפים של תכנון, מה לעשות.

מירי רגב: סעיפים 27-29 ובזה אנחנו מסיימים את פרק התכנון.

<תומר רוזנר: סעיף 27 גם הוא סעיף מיותר.

מירי רגב: נציגי משרדי הממשלה, שלא אשכח, מי נמצא פה ממשרד המשפטים?

מירי רגב: אני מבקשת שארז קמיניץ בעצמו יהיה בהצגת הפרק הבא על נושא ההפקעות.

מירי רגב: לא שאני לא מעריכה את הנציגים האחרים, אבל שיגיע הוא בעצמו לדיון.

<אריאל וכסלר: היה דיון על המלאי, שאליו הוזמנו גם בן אליהו ובנצי ליברמן.

<אריאל וכסלר: שיבואו הם ויציגו את העניין שלהם.

מירי רגב: לדיון בנושא מלאי הדירות יוזמן מר בנצי ליברמן, יושב-ראש מינהל מספסרי ישראל...

זבולון כלפה: מה שנכון נכון, אנחנו לאט-לאט מעבירים את השליטה, עושים את זה לאט ובטוח...

<אריאל וכסלר: ומנכ"ל משרד הבינוי והשיכון בן אליהו.

מירי רגב: ומנכ"ל משרד הבינוי והשיכון, אין בעיה.

מירי רגב: נזמין את כולם להתייחסויות.

<תומר רוזנר: עוד שלוש הערות לסעיף 26, שהן הערות יותר טכניות.

<תומר רוזנר: נאמר כאן שהתוכניות לא יכולות לסטות מתוכנית מתאר ארצית, תוכנית לתשתית לאומית וכולי.

<תומר רוזנר: אנחנו חושבים שהאמירה "תוכנית לתשתית לאומית" היא אמירה לא נכונה, מכיוון שבחוק התכנון נאמר במפורש שתוכנית לתשתית לאומית היא תוכנית מתאר ארצית, לכן יש למחוק את המילים "תוכנית לתשתית לאומית".

<קריאה: אתה יכול להסביר?

<קריאה: לא הבנתי.

<קריאה: לא כתוב שהיא תוכנית מתאר ארצית.

<תומר רוזנר: בחוק התכנון והבנייה כתוב שהיא תוכנית מתאר ארצית.

<אלדר דוכן: תוכנית לתשתית לאומית היא תוכנית מתאר ארצית, נכון.

<תומר רוזנר: לכן האמירה הזאת בסעיף 26 מיותרת.

מירי רגב: אמרתי לכם, שבו אחר-כך עם תומר רוזנר לגבי הנוסחים.

מירי רגב: איפה כתוב "לאומית"?

מירי רגב: זה לא מעניין אותי.

מירי רגב: אלה עניינים משפטיים בהצעת החוק.

מירי רגב: המהות היא שמעניינת אותי ועליה נדון.

מירי רגב: כרגע את כל ההמלצות של הוועדה אני מקבלת.

<תומר רוזנר: בסעיף לגבי התנאים, צריך להתאים לנוסח שהתקבל כבר בחוק התכנון והבנייה.

<תומר רוזנר: דובר על "הכבדה של ממש" על הבנייה, בפסקה 26(ב)(3), אותו נוסח שהתקבל כבר בתיקון מספר 101.

<תומר רוזנר: צריך להתאים את הנוסח לשם, כאשר נקבע כי לא יהיו תנאים שמכבידים "הכבדה של ממש" על הבנייה.

<תומר רוזנר: והערה שלישית היתה לגבי סעיף קטן (ג).

<תומר רוזנר: ראשית, לא ברור מה זה "תוכנית כאמור", האם מדובר על התוכנית המשנה או התוכנית המקורית, ושנית, משמעותו של הסעיף הזה לא ברורה כי אם הוא בא להגיד שהתוכנית המשנה איננה תוכנית לדיור לאומי אז לא צריך לומר את זה, ואם הוא בא להגיד משהו אחר אז לא ברור לנו מה הוא בא להגיד.

<תומר רוזנר: לכן צריך פה לקבל הבהרות לכוונת הסעיף.

מירי רגב: את זה כבר סיכמנו.

מירי רגב: על הנוסח של הסעיפים הללו אתם תשבו ביחד עם הממשלה ותגיעו להבנות.

מירי רגב: מה שהם יקבלו – יקבלו, ומה שלא – תשאירו לפערים.

מירי רגב: עכשיו אנחנו הולכים לשלושת הסעיפים האחרונים של פרק התכנון, סעיפים 27-29, כאשר הדבר האחרון שחסר לנו בפרק התכנון הוא ההצגה על מלאי הדיור ואחר-כך כל ההיבטים של המטרות וכדומה, שעל זה דיברנו.

<תומר רוזנר: לגבי סעיפים 27-29 – סעיף 27 וסעיף קטן 28(א) מיותרים.

<תומר רוזנר: נאמר בסעיף 29 שכל הוראות חוק התכנון יחולו ולכן מן הסתם גם הוראות שקשורות לרישוי וגם הוראות שקשורות לערר בנושא של רישוי שקבועות בחוק התכנון חלות ולא צריך לומר שלוש פעמים את אותו דבר.

<רוני טיסר: בסעיף 28 – בוועדה המקומית אין כבר צורך.

<תומר רוזנר: הוועדה המקומית לא נותנת יותר היתרי בנייה לפי החוק החדש ולכן זה צריך להיות "רשות הרישוי המקומית".

<תומר רוזנר: סעיף נוסף הוא בעקבות ההערות של מרכז השלטון המקומי.

<תומר רוזנר: השלטון המקומי העיר שיש להם התנגדות לסעיף הזה, אז תשמעי את ההתנגדות מהם.

מירי רגב: בואו נציג אנחנו כרגע את ההערות שלנו ואחר-כך נציגי השלטון המקומי ידברו.

<תומר רוזנר: בעקבות ההערות של השלטון המקומי אנחנו ממליצים לאמץ הסדר שקיים בחוק התכנון לגבי תוכניות דרך, והוא הסדר שמבטיח, מכיוון שהרשות המקומית לא בהכרח היא זאת שמעוניינת בתוכנית הזאת או נהנית ממנה, שהיא תזכה לשיפוי של 70% לפחות מסכום הפיצויים שהיא תצטרך לשלם בגין התוכנית הזאת ממי שיזם את התוכנית.

זבולון כלפה: לא הבנתי.

זבולון כלפה: היא לא נהנית ממנה?

<תומר רוזנר: לעתים.

זבולון כלפה: אז למה נקבע 70%?

<תומר רוזנר: זה ההסדר שיש בחוק התכנון והבנייה.

<תומר רוזנר: אפשר לאמץ הסדר אחר.

<תומר רוזנר: אתם צריכים להחליט.

<ערן ניצן: אנחנו חושבים שתשתיות מגורים זה לא כמו- - -

מירי רגב: תיכף תתייחסו לזה.

<תומר רוזנר: רק אם יש פגיעה.

<תומר רוזנר: אלה ההערות שלנו.

מירי רגב: על פיצויים דיברנו.

מירי רגב: על הוראות כלליות דיברנו.

מירי רגב: תקראי את סעיף הפיצויים ואז נעבור להתייחסות של השלטון המקומי ושל האיחוד החקלאי.

מירי רגב: בין שר האוצר ושר הפנים מי הוא הבכיר?

מירי רגב: זה בעייתי.

<תומר רוזנר: זה הסדר שקיים.

מירי רגב: מכיוון ששניהם מסתדרים ביניהם אז אין לי בעיה.

מירי רגב: מה שיקרה בקדנציה אחריי, "אלוהים גדול".

מירי רגב: בבקשה, השלטון המקומי, הערות.

<עודד גבולי: בקשר לנושא הכללי, אני חייב להגיד שהרעיון, שכאילו לוקחים קרקע ומפקיעים אותה, הוא רעיון, למי שלא יודע, שקיים כבר.

<עודד גבולי: מותר גם בארצות-הברית לראשי עיריות להפקיע קרקע.

<עודד גבולי: זה עבר גם מבחנים של בג"ץ בארצות-הברית.

מירי רגב: אנחנו עוד לא הולכים להוריד את זה לדרג של ראשי העיריות.

<עודד גבולי: אני חושב שבמקרים רבים זה רעיון מצוין, אגב.

<עודד גבולי: שלא יהיו פה אי-הבנות.

<עודד גבולי: קודם כול, להוציא היתרים על-ידי הוועדה – זה לא בא בחשבון.

<עודד גבולי: אם הוועדה הזאת תוציא היתרים, הסברתי את זה פה לאנשי משרד האוצר, היא תצטרך לעשות פיקוח, טופס 4, תעודת גמר ולראות שבונים את הבניינים כפי שצריך ושלא נופלות המרפסות.

<עודד גבולי: זה לא ילך.

<עודד גבולי: חבל על הזמן.

מירי רגב: מה אתה אומר שכן ילך?

<עודד גבולי: בשביל מה הוקמו כל המנגנונים כדי לנסות לשפר את הרישוי, כמו מה שהצעתם בתיקון הקודם, וכדי להקים גם את מכוני הבקרה?

<עודד גבולי: זה לא ילך.

<עודד גבולי: אני מציע שהרשויות המקומיות יוציאו היתרים, זה בסדר.

<עודד גבולי: עוד פעם, אם יבואו לסיכום והסכמים ותמריצים אני מניח שבסוף החוק הזה כן יעבוד.

<עודד גבולי: אחרת, ממילא הוא לא יעבוד כי כפי שאמרתי כשלא היית כאן, בסוף מי שצריך לטפל באנשים שיגורו שם זה הרשויות המקומיות וראשי הרשויות המקומיות ולהם, כפי שאת יודעת, גם יבואו בטענות.

<עודד גבולי: מי כמוך יודע את זה, את טיפלת בנושא הזה במקום אחר.

<עודד גבולי: צריך להבין את זה.

<עודד גבולי: פרט לכך, כפי שאמרתי כאשר לא היית כאן, צריך גם שתהיה שפיות כלכלית.

<עודד גבולי: בסופו של דבר אם בונים צריך ליצור מאזני ארנונה, מה שנקרא, ואסור להתעלם מזה.

<עודד גבולי: רשויות מקומיות יתחילו ליפול אם לא יהיו להן מאזני ארנונה והן יתחילו להפיל על המגורים סתם בלי חשיבה יוצרת.

<עודד גבולי: זה לגבי היתרים.

<עודד גבולי: דבר נוסף, לגבי השיפוי – אין לי איזו תשובה חכמה להגיד, אם 70% או 100%.

<עודד גבולי: אני לא יודע.

<עודד גבולי: זה גם בעייתי, כי אם מפקיעים לאנשים קרקע הם יתבעו 197 גם על הקרקע.

<עודד גבולי: נכון, תומר רוזנר?

<תומר רוזנר: הפקעה זה הפקעה, 197 זה 197.

<תומר רוזנר: אלה שני דברים שונים.

<עודד גבולי: אז הוועדה גם משלמת על ההפקעה וגם על הפגיעה בתכנון.

<תומר רוזנר: כך קובע החוק, מה לעשות.

<עודד גבולי: זה מוגזם.

<תומר רוזנר: ההצעה של הממשלה קובעת למעשה שהוועדה המקומית צריכה לשאת ב-100% מן הפיצויים.

<תומר רוזנר: זה החוק, מה לעשות.

<עודד גבולי: זה כולל הפקעה וכולל תביעות.

<ערן ניצן: זה החוק היום.

<אלדר דוכן: הוועדה המקומית גם נהנית מהיטלי השבחה, אתה זוכר.

<עודד גבולי: יש פה בעיה מובנית שאתם חייבים להבין אותה.

<עודד גבולי: קודם כול, העירו פה על נושא ההשבחה.

מירי רגב: אני רוצה להבין.

מירי רגב: החוק היום קובע שמי שמפצה את בעלי הקרקע זה הרשויות המקומיות?

דוד ביטן: הוועדות המקומיות.

דוד ביטן: תובעים אותנו.

דוד ביטן: אתם לא יודעים על מה אתם מדברים.

<אלדר דוכן: ההוראה התכנונית שתובעת שטחים ציבוריים.

מירי רגב: אני רוצה להבין מהיועץ המשפטי של הוועדה.

מירי רגב: היום מי מפצה את בעלי הקרקע?

<תומר רוזנר: היום יש תוכנית שגלומות בה הטבות וחסרונות.

<תומר רוזנר: החוק היום קובע שהוועדה המקומית גם נהנית מן ההטבות וגם נושאת בחסרונות.

<תומר רוזנר: איך היא נהנית מן ההטבות?

<תומר רוזנר: היא מקבלת 50% מן ההשבחה שהתוכנית יוצרת בדמות מה שנקרא היטל השבחה, ומצד שני היא נושאת ב-100% מן הפיצויים שצריך לשלם לבעלי הקרקע עבור הפגיעה בהם.

דוד ביטן: היטל ההשבחה מיועד להוצאות.

דוד ביטן: לא לוקחים את זה לבנק.

<תומר רוזנר: ברם, אולם, צריך לזכור שבמקרה שאנחנו מדברים בו כאן היטל ההשבחה, אם הוא קיים, מצומצם ביותר והוא לא קיים במסגרת ה-50% מן ההשבחה כפי שקיים בדרך כלל, אלא כיום לפי ההסכם שבין השלטון המקומי לבין רשות מקרקעי ישראל 10% מן הפדיון- - -

<אלדר דוכן: 12%.

<תומר רוזנר: בחוק היום זה 10%, מה לעשות.

<עודד גבולי: חלף היטל השבחה.

<קריאה: זה 15%.

<תומר רוזנר: זה לא מעוגן בחוק, זה לא מעוגן בתוספת השלישית.

<תומר רוזנר: התוספת השלישית מדברת על הסכם שנחתם בין מרכז השלטון המקומי לבין רשות מקרקעי ישראל בשנת 1971, והוא קובע 10%.

מירי רגב: בהסכם בין רשות מקרקעי ישראל ובין מרכז השלטון המקומי.

<עודד גבולי: לא, זה בחוק.

מירי רגב: זה בהסכם או בחוק?

<תומר רוזנר: בהסכם.

<תומר רוזנר: החוק מפנה להסכם הזה.

<תומר רוזנר: הוא לא מפנה להסכם אחר חדש.

מירי רגב: אז מה הצעת החוק משנה בהיבט הפיצויים מהחוק הקיים?

<תומר רוזנר: הוא לא משנה שום דבר.

מירי רגב: אם החוק הקיים קובע שמי שמפצה ומי שגם מקבל ונהנה מן הקרקע זה הרשות המקומית- - -

דוד ביטן: מה נהנים?

<עודד גבולי: רגע, הפריעו לי באמצע, אני אשלים.

מירי רגב: אם הצעת החוק לא משנה את החוק הקיים לגבי פיצויים של הרשות המקומית אז איפה הבעיה?

<עודד גבולי: תנו לי להשלים את מה שאמרתי.

<עודד גבולי: עם כל הכבוד לתומר רוזנר, ויש כבוד, דבר ראשון, ההשבחה המקורית של 50% – הוא גם הסביר לך את זה בתוך התשובה, כי הפיצוי הוא 100% – היטלי ההשבחה בכלל לא מספיקים לשיפויים, ואני לא מדבר כרגע על אזורים מסוימים בארץ.

<עודד גבולי: זה כל-כך לא נכון שאפילו בתי-המשפט בגלל זה, למרות שזה לא כתוב בחוק, אישרו לקבל שיפויים מיזמים על תוכניות, ותומר רוזנר יודע טוב מאוד על מה אני מדבר.

<עודד גבולי: זה לא כתוב בחוק, אבל שופטים החליטו שאפשר לקחת שיפוי מיזם כי הם יודעים שהיטלי ההשבחה לא מספיקים לתביעות מ-197.

<עודד גבולי: זה דבר אחד.

<עודד גבולי: דבר שני, 10% בקרקעות של רשות מקרקעי ישראל כמובן לא עושים שום דבר לרשות המקומית.

<עודד גבולי: קצת מסביב וזה הכול.

<עודד גבולי: זה לא אמיתי כי זה לא מספיק לרשויות המקומיות לבנות בתי-ספר, גני ילדים וכל מיני תשתיות אחרות ודברים אחרים שהן צריכות.

<עודד גבולי: זה ממש לא מספיק, ותומר רוזנר יודע גם את זה.

<עודד גבולי: דבר שלישי, בכלל אין שום קשר בין תוכנית שאני יזמתי או שיזם יוזם כאשר אני עושה תוכנית איחוד וחלוקה, ועל ההפקעה אני משפה יזם, או משפה מישהו אחר, או בן אדם פרטי, בזכויות, כי זה הרעיון של איחוד וחלוקה וטבלאות איזון.

דוד ביטן: אז הוא לא תובע אתכם.

<עודד גבולי: במצב הזה יש אפילו היגיון.

<עודד גבולי: אני רוצה להכריז, למרות שזה לא פופולרי, שזה מנגנון נכון, שוועדה מקומית תשלם את הפיצויים של 197.

<עודד גבולי: זה מנגנון נכון, שלא יהיו פה אי-הבנות.

מירי רגב: מתי הוא לא נכון?

<תומר רוזנר: זאת הערה שלהם.

<תומר רוזנר: אנחנו קיבלנו הערה שלהם.

מירי רגב: מתי המנגנון הזה לא נכון?

<עודד גבולי: אני כבר מסביר.

<עודד גבולי: קודם כול, בהצעת החוק יש הרבה תיקונים חיוביים שאתם רוצים להכניס בנושאים הכלכליים.

<עודד גבולי: אנחנו מברכים על כך ותומכים בכך, בכל הנוגע לפיצויים.

<עודד גבולי: יש גם בהצעת החוק, מה שהכי חשוב, הגדרות הרבה יותר ברורות מתי מותר להגיש 197 ומתי לא.

<עודד גבולי: זה דבר ראשון.

<עודד גבולי: דבר שני, בתוכנית כזאת אין איחוד וחלוקה ואין טבלאות איזון.

<עודד גבולי: באה המדינה – אמרתי שיש בזה גם היגיון – ולוקחת את הקרקע.

<עודד גבולי: מה יקרה?

<עודד גבולי: עכשיו אנחנו "נחטוף" תביעות גם מזה שלקחו לו את הקרקע וגם מהשכן שאני בונה ומסתיר לו את הנוף.

<עודד גבולי: אין בזה היגיון.

<עודד גבולי: ה-70% הזה בעייתי מאוד.

<עודד גבולי: לא אמרתי שלא צריך למצוא פתרון.

מירי רגב: מה אתה מציע?

<עודד גבולי: אני חושב שצריך לחשוב על זה יותר ברצינות.

מירי רגב: מה השלטון המקומי מציע?

<עודד גבולי: השלטון המקומי יציע 100%, אבל גם כן אני לא בטוח שה-100% נכון.

דוד ביטן: אחדד קצת את זה.

דוד ביטן: כל הכבוד לתומר רוזנר שבכלל העלה את זה כי לפני כן זה בכלל לא היה.

<תומר רוזנר: אלה הערות של השלטון המקומי.

מירי רגב: אלה הערות של השלטון המקומי, הוא אמר את זה מראש.

דוד ביטן: קודם כול אני רוצה להשלים את מה שמהנדס עיריית תל-אביב אמר.

דוד ביטן: מטרת הצעת החוק להתחיל קודם כול בנושא הרישוי, ליצור מאגר של דירות במסגרת התכנון וליצור תב"עות בתוקף על מנת שבעתיד יהיה מה לבנות.

דוד ביטן: אני חושב שאת הרישוי צריך להשאיר לפי החוק הקיים.

דוד ביטן: צריך להבין שגם העירייה מתזמנת את הבנייה לפי הפיתוח העתידי שהיא הולכת לעשות.

דוד ביטן: הרי אי אפשר להוציא היתר על שכונה אלא צריך גם לפתח אותה, צריך גם שכבישים יגיעו אליה, שנוכל לבנות בתי-ספר.

מירי רגב: את זה היטלי ההשבחה לא מכסים?

דוד ביטן: לכן את נושא הרישוי צריך להוריד בכלל מהחוק הזה ולהתייחס רק לתכנון, כשהרישוי צריך להיות לפי החוק הרגיל והוועדה המקומית תטפל בו.

דוד ביטן: לגבי היטל השבחה – פה מדובר בתוכניות גדולות, שאנחנו העיריות אולי לא נרצה בהן בכלל.

דוד ביטן: כופים עלינו הר כגיגית בגלל מצב המשק ומצב הדיור ולא יכולים לדרוש מאתנו שאנחנו נממן את כל הפיצויים שיהיו, אם יהיו, במיוחד כשיש הפקעות.

דוד ביטן: בתוכנית רגילה אנחנו נותנים זכויות.

מירי רגב: אתה אומר שבעצם ההבדל בין מה שקורה היום- - -

דוד ביטן: צריך לקבוע לכל הפחות 90% פיצויי החזר לרשות המקומית.

דוד ביטן: מי שנהנה מן ההכנסות על הקרקע זה בינתיים רשות מקרקעי ישראל, לא אנחנו, אז שישלמו.

<ערן ניצן: כבר היום מקודמת למשל תוכנית כמו סירקין בצינורות הרגילים.

<ערן ניצן: לפני כן זה לקח שנים, אבל עושים.

<ערן ניצן: לא נתקן את חוק התכנון והבנייה.

מירי רגב: הוא אומר: לי כראש עירייה יש לפעמים אינטרס לקדם דברים.

מירי רגב: אני מקדם דברים, אני יוצר כל מיני זכויות בקרקע כשאני יודע לדאוג לעצמי ואני יודע גם להבטיח מנגנוני איזון, שלא יתבעו אותי.

מירי רגב: עכשיו באה המדינה בהחלטה חברתית, ציבורית, לא משנה מה, ואומרת: אני מפקיעה ממקום מסוים.

<ערן ניצן: עזבי את המילה "הפקעה".

מירי רגב: לא משנה.

מירי רגב: היא מחייבת אותי.

דוד ביטן: אם היא לא מפקיעה אז אין בעיה.

<תומר רוזנר: אם אין פגיעה אז אין בעיה.

דוד ביטן: אבל היכן שאתם מפקיעים, שם תנו לנו 100% אפילו.

דוד ביטן: מה זה?

<אריאל וכסלר: אין הפקעה.

<אריאל וכסלר: זה השבת קרקע.

דוד ביטן: אם הוא לא מסכים לתת לך את השטח.

<ערן ניצן: זה קרקע מדינה.

מירי רגב: אני רוצה להבין, מה העמדה של השלטון המקומי?

מירי רגב: מה העמדה של חיים ביבס בעניין הזה?

<חגית אלמגור: להיפך, יהיה לו יותר סיכוי.

מירי רגב: בעניין הזה מה העמדה המסודרת והברורה של השלטון המקומי בעניין הפיצויים?

<תומר רוזנר: הם ביקשו בהערות שלהם 100% פיצויים.

<עודד גבולי: לקבל 100% שיפוי.

מירי רגב: זה נייר העמדה של השלטון המקומי?

דוד ביטן: את יודעת למה 90% זה בסדר?

דוד ביטן: 90% זה בסדר כי מקבלים עוד 10%.

<עודד גבולי: יש פה עוד אבסורד שלא ציינו, שהשיפוי של 70% שמציעים הוא למעט יוזמות של ועדה מחוזית ושל עוד איזו רשות.

מירי רגב: לא, רק ועדה מקומית.

מירי רגב: אני רואה: "כאמור את הוועדה המקומית, ב-70% מסכום הפיצויים".

<עודד גבולי: אבל זה מחריג, "למעט".

<עודד גבולי: למעלה כתוב "למעט" בשגיאת הדפסה.

מירי רגב: "הוגשה תוכנית מועדפת לדיור"- - -

<רוני טיסר: זה המקרה שהתוכנית מוגשת על-ידי הוועדה המקומית.

<תומר רוזנר: למעט הוועדה המקומית.

מירי רגב: נכון, למעט אם הוועדה המקומית, למעט אם ראש הרשות המקומית יזם.

דוד ביטן: אם אנחנו יוזמים אין בעיה, אבל לא צריך להגזים.

מירי רגב: אם אתה יוזם יש לך יכולת לפצות את עצמך ולהגן על עצמך.

מירי רגב: עודד גבולי, אל תהיה "חזיר" פה בהיבטים האלה.

מירי רגב: השלטון המקומי, אל תהיו "חזירים".

<קריאה: פסקה (2) זה ועדה מחוזית.

<קריאה: פסקה (3) זה ועדה מקומית אבל הכניסו גם את הוועדה המחוזית.

<קריאה: צריך להוציא אותה.

דוד ביטן: גם בחוק הישן יש בעיה.

מירי רגב: איפה הכניסו את הוועדה המחוזית?

<קריאה: תסתכלו על סעיף 9(ב)(2) שזה הוועדה המחוזית, וסעיף 9(ב)(3) שזה הוועדה המקומית.

<קריאה: את צודקת.

דוד ביטן: עם הוועדה המקומית אין לנו בעיה.

<תומר רוזנר: את פסקה 9(ב)(2) צריך לבטל, נכון.

מירי רגב: צודק.

<ערן ניצן: מה קורה פה?

<ערן ניצן: לוקחים הערות מהוות"ל, הוראות על פיצויים.

<ערן ניצן: מאין אתה לוקח את הפיצוי הזה?

<בינת שוורץ: מהוות"ל?

<בינת שוורץ: לא.

<בינת שוורץ: זה מתוכנית דרך.

<ערן ניצן: ומנסים להחיל אותן על תוכנית.

<ערן ניצן: מה הפילוסופיה?

<ערן ניצן: מה הרעיון?

<ערן ניצן: אם מעבירים תשתית ארצית בתחום שטחה של הרשות המקומית אז יש נטייה לשתף פעולה כדי לייצר רצון מצד הרשות המקומית.

מירי רגב: אותו דבר כאשר אתה בונה בתים, זה תשתית ענקית שאותו ראש עירייה צריך.

מירי רגב: צריך אולי להגדיל שם תשתיות מסוימות, צריך חניונים, צריך כבישים וחינוך.

<ערן ניצן: אני מסביר.

<ערן ניצן: כי בתוכניות הללו – דנו על סעיף 4 שמרחיב את השימושים שם גם למסחר, לאיזון הארנונה של הרשות המקומית, דיברנו על זה, והסכמי הגג של הרשות – גם על כך דיברנו.

מירי רגב: אבל הסכמי הגג לא נמצאים בחוק.

דוד ביטן: אמרנו שנדון בזה עם הממשלה, איך אנחנו מבטיחים את הסכמי הגג.

מירי רגב: הסכם הגג שהובלתם, אמרתי שזה כיוון נכון של שר האוצר יאיר לפיד.

מירי רגב: הסכם הגג שהוא עשה למשל עם ראש העין לפיתוח כולל של 15,000 יחידות דיור, עם הסכם גג של תשתיות ושל כל מה שזה אומר, הוא נכון.

מירי רגב: אבל הסכם הגג הזה לא נמצא פה, הוא לא תנאי לכלום.

<ערן ניצן: אני לא חושב שהוא צריך להיות בחקיקה.

<ערן ניצן: גם עד היום לא היה בחוק ועדיין הוא קרה.

<ערן ניצן: קורים דברים שהם גם לא בחוק.

דוד ביטן: אבל זה בידי הממשלה.

מירי רגב: אבל יש דברים שצריך להסדיר אותם.

מירי רגב: אתה רוצה להסדיר דברים, ודרך הדבר הזה אתה רוצה לבוא לרשות מקומית ולהגיד לה: זאת הקביעה שלי, אני בונה, אני מפקיע, אני עושה, ועכשיו אם יהיו תביעות הרשות המקומית תשלם על הכול.

<מוטי דלג'ו: צריכים לשלם פיצויים.

דוד ביטן: כמו תוכנית הקרוואנים של שרון.

דוד ביטן: קודם כול הוא הציב את הקרוואנים ואחר-כך כל העיריות התמודדו עם זה.

מירי רגב: צריך למצוא פה איזה איזון.

<ערן ניצן: המילה "הפקעה" מסתובבת פה.

<ערן ניצן: גם היום מפקיעים והכול בסדר.

מירי רגב: עזוב עכשיו הפקעה או לא הפקעה.

מירי רגב: זה לא נכון.

מירי רגב: המילה "הפקעה" כאן היא לא העניין.

מירי רגב: צריך להבחין בין יוזמת העיר ובין יוזמה שמגיעה מלמעלה.

מירי רגב: כאשר ראש רשות מקומית יוזם דבר מסוים הוא יודע להגן על עצמו כי הוא יודע לקבל את אותם דברים.

מירי רגב: כאשר זה בא כיוזמה של ממשלה, וזה בסדר, פה צריך למצוא את האיזונים.

<ערן ניצן: אבל גם היום הרי הממשלה יוזמת.

<ערן ניצן: היא יוזמת בוועדות המחוזיות.

<ערן ניצן: מה חדש?

מירי רגב: אתה טועה.

מירי רגב: היום אין על זה וטו.

מירי רגב: היום בוועדה המקומית ניתן לעצור- - -

<ערן ניצן: איזה וטו?

<ערן ניצן: ראש העירייה הוא חבר בוותמ"ל.

מירי רגב: אז מה?

<ערן ניצן: איזה וטו יש לו בוועדה המחוזית?

מירי רגב: מה זאת אומרת?

מירי רגב: אם ראש עירייה לא רוצה הוא לא מקדם היום בנייה.

<ערן ניצן: מה זה "לא מקדם בנייה"?

<ערן ניצן: מה הוא עושה היום?

מירי רגב: הוא יכול לא לקדם אם הוא לא רוצה לקדם.

מירי רגב: למה הבאנו בחקיקה, על הראש של ראשי העיריות, דירות קטנות?

מירי רגב: כי כשהם לא רצו הם לא בנו דירות קטנות.

<ערן ניצן: אבל בוועדה המחוזית הוא לא עוצר תוכניות.

<תומר רוזנר: התשובה לנציג משרד האוצר היא שמנגנוני התכנון הקיימים במסגרת חוק התכנון והבנייה מכילים מנגנונים של איזונים ובלמים, שכאן מבקשים לבטל אותם.

<אריאל וכסלר: אילו מנגנונים?

<ערן ניצן: למה לבטל?

<ערן ניצן: ראש הרשות המקומית חבר בוועדה.

<ערן ניצן: מה לבטל?

<ערן ניצן: אני שואל את היועץ המשפטי של הוועדה, האם היום ועדה מחוזית נדרשת לפי חוק לאישורו של ראש הרשות המקומית לאישור התוכנית?

<ערן ניצן: כן או לא?

דוד ביטן: לא.

<אריאל וכסלר: לפי תיקון מספר 43 כבר לא נדרש אישור הוועדה המקומית.

דוד ביטן: זה משהו אחר.

<תומר רוזנר: רק שאי אפשר לתת היתרי בנייה.

<אריאל וכסלר: היתרי בנייה זה משהו אחר.

<אריאל וכסלר: מה זה קשור?

<ערן ניצן: לכן אנחנו רוצים את המנגנון שהצענו.

<ערן ניצן: את חוזרת ואומרת כל הזמן: לא מעניין אותי הקונסטרוקציה וכולי, אני רוצה יחידות דיור.

<ערן ניצן: גם אנחנו רוצים יחידות דיור.

<ערן ניצן: לכן הקפדנו, אחרי שבנינו את כל הקונסטרוקציה והשקענו את כל המאמצים, שלא נימצא במצב שבו ראש הרשות המקומית מסתכל עלינו ואומר: "אחלה" שאישרתם את התוכנית הגדולה אבל אני לא מוציא היתרי בנייה.

<ערן ניצן: נגיד לאותו ראש רשות מקומית: אם אתה לא מקדם- - -

<תומר רוזנר: היזם, זה שיש לו את הקרקע, יכול להגיד את זה.

<תומר רוזנר: נכון?

דוד ביטן: הוא לא יכול לא להוציא היתרי בנייה.

<קריאה: הוא יכול להגיד: לא מתאים לי עכשיו לשווק את הקרקע לאזרחים.

<ערן ניצן: אבל זה לא היזם, זה המדינה.

<ערן ניצן: זה לא יזם פרטי.

<תומר רוזנר: הוא יחזיק במלאי, כמו שהוא מחזיק היום.

<ערן ניצן: זה המדינה, זה שקיבל את הסכם הפיתוח.

<עודד גבולי: אמרתי שאתם צריכים לחוקק שהוא מחזיר את הקרקע אם הוא לא בונה.

<ערן ניצן: כן, אבל אתה מערבב מין בשאינו מינו.

<תומר רוזנר: זה בדיוק אותו דבר.

<ערן ניצן: אומרת היושבת-ראש שהיא רוצה דירות.

<ערן ניצן: התוכנית אומרת שיהיו דירות?

<ערן ניצן: לאו דווקא.

מירי רגב: אני לא רוצה דירות עכשיו באופן שאם תהיה איזו בעיה תצטרך להגדיל את כמות מענקי האיזון או תאשר לראש העירייה להגדיל את הארנונה כדי לשלם את הפיצויים הללו.

<ערן ניצן: הלכתי לנושא של הרישוי.

<ערן ניצן: גם הרישוי מתחבר לזה בסוף.

מירי רגב: הבנתי את מה שאתה אומר, אבל הכול מתחבר לכול בסוף.

<ערן ניצן: אבל הכול מתחבר לכול גם היום.

מירי רגב: בסוף מה יקרה, יבואו ראשי רשויות מקומיות ויגידו: איך נוכל לשלם את זה?

מירי רגב: נעלה את הארנונה.

מירי רגב: עבדנו היטב ביד אחת ועשינו רע ביד שנייה.

<ערן ניצן: לא עשית שום רע.

<ערן ניצן: לא שינית מהחוק שקיים היום, גברתי היושבת-ראש.

<ערן ניצן: גם היום ועדות מחוזיות מאשרות תוכנית למגורים בלי שום בעיה.

דוד ביטן: גם בחוק הקיים יש בעיות.

דוד ביטן: אתן לך דוגמה.

דוד ביטן: כשעשו את אזורי הנופש המטרופוליניים ובעצם מנעו זכויות מאנשים שחשבו שמגיע להם, תבעו את כל העיריות מסביב לראשון-לציון ב-3 מיליארד דולר פיצויים.

דוד ביטן: נכון, התמודדנו עם העניין הזה.

דוד ביטן: אבל החלטה מלמעלה יוצרת לחץ מלמטה, אין מה לעשות.

דוד ביטן: אז לפחות בדברים שיש מדיניות ממשלתית מסוימת ליצור איזה מאגר זכויות מטאורי, שיעמדו מאחורי זה ולא יפילו הכול עלינו.

מירי רגב: קודם כול, אני מקבלת את העניין הזה.

מירי רגב: אנחנו צריכים למצוא פשרה.

מירי רגב: אני מבקשת שגם חיים ביבס ישלח מכתב מסודר בעניין הפיצויים גם לשר האוצר וגם לשר הפנים, שזאת עמדת השלטון המקומי.

מירי רגב: בעניין הזה אני צופה שיהיה לנו ויכוח.

מירי רגב: אני אומרת לך שוב, אני חושבת שמה שמציגים פה הוא דבר נכון.

מירי רגב: צריך לראות איך עושים את זה.

מירי רגב: אני לא מקבלת את הבקשה שלכם ל-100%.

דוד ביטן: את יודעת למה נקבע 90%?

דוד ביטן: כי אנחנו מקבלים עוד 12%.

מירי רגב: לא יהיה 100%.

מירי רגב: אני חושבת שההצעה שלנו היא הצעה טובה וראויה, לקבוע 70%.

מירי רגב: אתם יכולים לעמוד בזה יפה.

מירי רגב: 70% ולא 100%.

<ערן ניצן: אני חושב שמנגנון הפיצויים לא צריך להיות שונה אם התוכנית היא ותמ"לית, וד"לית או תוכנית שמאושרת בוועדה המחוזית.

<ערן ניצן: מה ההבדל?

<ערן ניצן: מאי נפקא מינא?

מירי רגב: אז למה כשנוח לכם הוא לא צריך להיות אותו דבר ואתם לא רוצים את אותם מנגנונים של הווד"לים והוותמ"לים ואילו כשזה לא נוח לכם אתם רוצים אותם מנגנונים?

<ערן ניצן: לנו נוח שיהיו עוד יחידות דיור.

מירי רגב: אוי, נו, באמת.

<ערן ניצן: איזה אינטרס אחר יש לנו?

מירי רגב: בסדר, הלאה.

מירי רגב: התייחסויות נוספות.

מירי רגב: בינת שוורץ, בבקשה.

<בינת שוורץ: הבהרה קצרה.

<בינת שוורץ: ההצעה של הוועדה בעניין הפיצויים לקוחה מהקונצפט של תוכנית דרך.

<בינת שוורץ: תיכף אסביר מה זה.

<בינת שוורץ: יש כאן בעצם שינוי קונצפטואלי דרמטי.

<בינת שוורץ: אגיע לסוף.

<בינת שוורץ: המשמעות שלה, שכל תוכנית שתגיש המדינה, בין אם משרד הבינוי והשיכון, בין אם כל אחד אחר, כל משרד ממשרדי הממשלה שיגיש תוכנית למגורים יחויב בשיפוי לוועדה המקומית.

<בינת שוורץ: אסביר למה זה לא הגיוני.

<בינת שוורץ: ההיגיון שהוביל את החוק בתוכנית דרך היה שמעבירים איזו תשתית ארצית בתוך רשות מקומית.

<בינת שוורץ: הרשות המקומית לא נהנית ממנה באופן ישיר, הרוב זה תנועה עוברת, ואין שום השבחה בגין התשתית הזאת אז היא גם לא מקבלת כסף, גם סובלת ממפגעים כאלה ואחרים.

<בינת שוורץ: לכן נקבע שישפו אותה בגין כל תביעות שיוגשו בעקבות אישורה של התוכנית הזאת.

<בינת שוורץ: לעומת זה כאן, ראשית, אנחנו מדברים על קרקעות מדינה ולכן אין עלויות של הפקעות.

<בינת שוורץ: הרשות המקומית לא תוציא גרוש מהכיס להפקיע, לא דרכים, לא שטחי ציבור, לא שום דבר.

<בינת שוורץ: זה הסכם חכירה בינה לבין רשות מקרקעי ישראל, הקרקע נרשמת על שמה ואין פה עלויות של הפקעה.

<בינת שוורץ: שנית, זאת תוכנית משביחה, לא תוכנית פוגעת.

<בינת שוורץ: את הקרקע עצמה היא משביחה.

<בינת שוורץ: כפי שאמרנו, היא לא מקבלת היטל השבחה אבל היא תקבל 12% מהפדיון בגין הקרקע, אז יש לה הכנסות.

<בינת שוורץ: בינתיים אין לה הוצאות ויש לה הכנסות.

<בינת שוורץ: מה החשיפה היחידה של הרשות המקומית?

<בינת שוורץ: אם מדובר למשל בתוכנית בשולי עיר אז ייתכן שהשורה הראשונה של הבתים שמסתירה את הנוף למישהו יתבעו פיצויים בגינה.

<בינת שוורץ: עכשיו ייערכו דיונים, או שהרשות המקומית תשלם משהו או שהיא לא תשלם משהו.

<בינת שוורץ: אין הפקעה.

<תומר רוזנר: זה לא נכון.

<בינת שוורץ: אין הפקעה.

דוד ביטן: זה לא הפקעה רשמית.

<בינת שוורץ: בעל הקרקע, החוכר, הקיבוץ או המושב שמחזיק בקרקע, המדינה לוקחת ממנו את הקרקע והיא משלמת לו.

<בינת שוורץ: שום דבר אין לו עם הרשות המקומית בהיבט הזה.

<בינת שוורץ: עכשיו הקרקע לא שלו, היא של המדינה.

<בינת שוורץ: המדינה נותנת לרשות המקומית חינם אין כסף- - -

דוד ביטן: - - -

<בינת שוורץ: זה לא תביעות בגין אישור תוכנית.

<בינת שוורץ: 197 זה כאשר תוכנית יוצרת אצלך איזו ירידת ערך.

<בינת שוורץ: היא לא יצרה שום ירידת ערך אצל בעל הקרקע.

דוד ביטן: אם אין בעיה אז קחו את האחריות עליכם.

<תומר רוזנר: מכיוון שהחוק לא מגדיר- - -

<אריאל וכסלר: מי תובע פיצויים על זה שיש קרקע חקלאית שנהפכת להיות קרקע סחירה?

<אריאל וכסלר: מי בדיוק תובע על זה פיצויים?

דוד ביטן: אתה יודע כמה כסף משלמים רק על הטיפול בתביעות?

<בינת שוורץ: נכון, אבל אלה תביעות אחרות לגמרי.

<בינת שוורץ: איזו דוגמה הצגת?

דוד ביטן: - - -

<בינת שוורץ: אז בסך הכול החשיפה שיש היא החשיפה של אותה שורת בתים קיצונית בעיר.

מירי רגב: אם אין בעיה, למה אתם חוששים מזה?

<בינת שוורץ: כי זה תקדים שאומר שהמדינה מעכשיו, על כל תוכנית למגורים, מה שעד היום היא לא עשתה, תצטרך לשריין כסף בצד, לשריין תקציב למקרה שיהיו תביעות.

<בינת שוורץ: זה לא התנהלות רציונלית של מדינה, זה כל מה שאני אומרת, ואין סיבה לעשות את זה כאן.

דוד ביטן: למה היא צריכה לשריין כסף בצד?

דוד ביטן: זה כמו פנסיה תקציבית.

דוד ביטן: את לא שמה בצד.

דוד ביטן: כשלבן אדם מגיע את נותנת לו.

דוד ביטן: האם בפנסיה תקציבית משריינים כסף בצד?

מירי רגב: התייחסויות נוספות, בבקשה.

<צביקה מינץ: חלק מן האדמות הן אדמות מדינה וחלק מהן אדמות פרטיות.

מירי רגב: נכון, יש כאן הערה נכונה של צביקה מינץ, וגם תומר רוזנר אמר לי את זה קודם, והם צודקים.

מירי רגב: אין כאן עניין רק של אדמות מדינה.

מירי רגב: יש כאן גם אדמות על קרקע פרטית.

<אלדר דוכן: אבל לא מפקיעים אותן.

<תומר רוזנר: למה אתה אומר את זה?

מירי רגב: לא, אתה טועה.

<אריאל וכסלר: אבל זאת תוכנית משביחה.

<תומר רוזנר: למה אי אפשר להפקיע אותן?

<תומר רוזנר: מי אמר?

<תומר רוזנר: אין בעיה, תכתוב שלא מפקיעים קרקעות.

<אלדר דוכן: פתאום סתם out of the blue לכתוב שלא מפקיעים?

<אלדר דוכן: זה בכלל לא עולה פה בשום הקשר.

דוד ביטן: אתה תופס קרקע פרטית.

דוד ביטן: זה כמו הפקעה.

<תומר רוזנר: בוודאי כן.

<תומר רוזנר: אז אתה לא יודע מה זה הפקעה.

<תומר רוזנר: התוכנית חלה על קרקע שעיקרה מקרקעי ישראל.

<תומר רוזנר: לפיכך היא יכולה לחול על 20% קרקע פרטית ולהפקיע אותה.

<אריאל וכסלר: לא מדובר על להפקיע אותה אלא לתכנן אותה, להשביח אותה.

<תומר רוזנר: במסגרת התוכנית יקבעו שמפקיעים את הקרקע.

<אלדר דוכן: זה נשאר בידי הבעלים הפרטי.

<אלדר דוכן: לא לוקחים לו את הקרקע.

<תומר רוזנר: מי אמר?

<אלדר דוכן: בשביל לקחת צריך להגיד את זה.

<תומר רוזנר: יש לך סמכות להפקיע.

<אריאל וכסלר: יש היום קרקע בייעוד חקלאי ששווה X והתוכנית עכשיו תעשה אותה לקרקע סחירה.

<אריאל וכסלר: נכון?

<אריאל וכסלר: אז על מה בדיוק משלמים פיצויים?

<תומר רוזנר: יש לך סמכות בסעיף 188.

<ערן ניצן: עכשיו זה להרחיב לקרקע פרטית בכלל.

<ערן ניצן: התחלנו בזה שהוועדה ביקשה להרחיב את- - -

<תומר רוזנר: אנחנו לא חושבים שזה רע.

<ערן ניצן: פתאום אתם לא חוששים שיהיה מישהו שייפגע.

דוד ביטן: גם בעל החלקה הסמוכה יכול לתבוע למה לא צירפת גם אותו לתוכנית.

דוד ביטן: עזוב, אתה לא יודע אילו תביעות אנשים מגישים.

<שאול אדם: אני חושב שאנחנו צריכים לעצור לרגע ולעשות משהו אחר.

<שאול אדם: צריך להחליט על האדמות שרוצים בכלל לקחת ולעשות איזו תוכנית ארצית, לדעת מה אנחנו הולכים לעשות, לאן הולכים.

<שאול אדם: מדברים על שכונה מסוימת?

<שאול אדם: על עיר מסוימת?

<שאול אדם: אולי צריך להכין לזה פיצויים.

מירי רגב: בדיון המיוחד על מלאי הדיור בוודאי בינת שוורץ תציג את המתחמים שעליהם אנחנו הולכים לדבר.

<בינת שוורץ: ממש לא.

<בינת שוורץ: זה לא נושא הדיון.

<בינת שוורץ: מלאי תכנוני זה לא מתחמים.

<בינת שוורץ: המתחמים עדיין באוויר.

מירי רגב: אבל תגידי איפה האופציות למתחמים.

<אריאל וכסלר: לפי החוק כרגע זה יהיה אפס מתחמים, בואו נגיד כך.

<אריאל וכסלר: אנחנו לא יודעים אילו מתחמים בדיוק ירצו לקדם.

מירי רגב: תנו כיוונים היכן המתחמים, כדי שנדע.

דוד ביטן: אם זה הוראת שעה אתה צריך להגיד- - -

<אריאל וכסלר: אני לא יודע כרגע איזה גוף ירצה להגיש תוכניות.

מירי רגב: אתה מביא הצעת חוק בלי לדעת?

מירי רגב: אולי אין לך אף מתחם רלוונטי במדינה?

מירי רגב: אז לשם מה אתה מביא הצעת חוק?

<אריאל וכסלר: תכננו את המתחמים לפי הצעת החוק הממשלתית.

<שאול אדם: צריך לראות את זה כמו תוכנית מתאר, מה המדינה רוצה לעשות, איפה וכמה.

<עודד גבולי: יש לי הצעה בונה.

<עודד גבולי: קודם כול, בינת שוורץ, עם כל הכבוד, בחלק מן התוכניות יש גם קרקעות פרטיות וטוב שייקחו אותן גם אם צריך לעשות תוכנית, כי אנחנו בצו השעה וזה נכון, זה גישה נכונה.

<עודד גבולי: ערן ניצן, אפשר לעשות שיפוי מלא על הקרקעות האלה, כי אם אני מפקיע יותר מ-40% אני צריך לשלם על 100%.

<עודד גבולי: אני מוריד את הפיצוי ל-100% אם אני לוקח יותר מ-40%.

<עודד גבולי: אז אפשר לקבוע שעושים שיפוי על הקרקע, ואם אתם רוצים את נושא התכנון ניתן להשאיר כמו קודם.

<עודד גבולי: בזה לפחות יהיה היגיון.

דוד ביטן: בכל מקרה 70% אנחנו רוצים, 70% זה טוב ועל הקרקע- - -

<צביקה מינץ: הקרקע לדיור, או איך שקוראים לה – זה הכול הפקעה.

<צביקה מינץ: אין כאן טבלאות איזון ואין איחוד וחלוקה.

מירי רגב: יש עוד התייחסויות של הממשלה לשלושת הסעיפים הללו?

<ערן ניצן: אנשי השלטון המקומי העלו את נושא הרישוי.

<ערן ניצן: זה אולי החוליה האחרונה בשרשרת אחרי שהתכנון מאושר.

<ערן ניצן: אנחנו רוצים לוודא, היושבת-ראש לאורך כל דיוני הוועדה כל הזמן מעלה את הצורך שהתכנון בסוף באמת יתממש.

<ערן ניצן: היום המציאות היא שפעמים רבות תוכניות מתקשות להתממש בגלל מדיניות ראשי עיריות.

<ערן ניצן: אנחנו מתמודדים עם המדיניות הזאת שמזהירה את הניגשים למכרזים שהם לא יקבלו היתרים, קודם כול ב"גזרים" הגדולים שאנחנו מעניקים כבר היום לרשויות המקומיות, גם בתמרוץ ההיתרים שאושר זה מכבר על-ידי הממשלה וכמובן בהסכמי הגג.

<ערן ניצן: אבל אנחנו צריכים להצטייד, אם תרצי, בסוג של "מקל", זה גם חלק מן העשייה.

<ערן ניצן: ראש רשות מקומית שבסוף עומד מול המדינה ואומר לה: אני מבין את הצרכים שלך אבל אני לא מוכן לייצר היתרים, ומודיע לכולי עלמא שהוא לא יוציא היתרים, באיזה מקום צריך לייצר מולו סוג של אִיום, במירכאות, שאם הוא מייצר מדיניות דווקאית אז יש לנו כלים להתמודד איתה.

<ערן ניצן: אנחנו לא רוצים לממש את הכלים האלה, אני כבר אומר, אנחנו לא באמת רוצים ליצור סיטואציה שבה ננפיק היתרי בנייה, אבל כאופציה היא צריכה להיות קיימת, ולו רק כדי לאפשר לשיח הזה מול ראשי רשויות מקומיות באמת להיות מאוזן יותר ולאפשר ליותר יחידות דיור להצטרף בסוף לטובת המלאי.

מירי רגב: עוד התייחסות של הממשלה?

מירי רגב: משרד המשפטים?

מירי רגב: בינת שוורץ?

דוד ביטן: ראש עירייה חייב להוציא היתר לפי תוכנית.

דוד ביטן: אין מצב שהוא לא מוציא, אין דבר כזה.

דוד ביטן: הוא יכול להתנגד עד מחר.

דוד ביטן: זה עילה להדיח אותו מראשות העירייה כי הוא לא ממלא את תפקידו.

דוד ביטן: שר הפנים עוד יכול להדיח ראש עירייה שלא מוציא היתרים.

מירי רגב: ביטן, אל תהיה תמים.

מירי רגב: לך לנתניה, תראה כמה דירות קטנות היא הוציאה.

דוד ביטן: שייתנו לי דוגמאות.

דוד ביטן: עזבי דירות קטנות.

<תומר רוזנר: דוגמאות יתנו לך למכביר.

מירי רגב: דרך אגב, אני בעד לתת לראש הרשות המקומית את הסמכויות ואת הכלים ולפזר סמכויות לשלטון המקומי, זה בסדר, אבל גם צריך לדעת איך לשים את ה"גזרים" ואת ה"מקלות".

דוד ביטן: שהוועדה הזאת תוציא היתרים?

דוד ביטן: היא מסוגלת להוציא היתרים?

דוד ביטן: אז מה אם זה כתוב.

דוד ביטן: הם מסוגלים להוציא היתרים?

דוד ביטן: ועדה ארצית כזאת תוציא היתרים בראשון-לציון או במודיעין?

דוד ביטן: היא לא מסוגלת.

דוד ביטן: אם הם יוציאו היתרים זה ייקח יותר זמן מאשר להמתין עד שראש העירייה יתרצה ויוציא את ההיתרים.

דוד ביטן: מאיפה אתם מביאים את הדברים האלה?

<שאול אדם: איך זה יהיה קשור לעיר?

דוד ביטן: ראש עירייה שלא מוציא היתרים עובר על החוק.

דוד ביטן: דרך אגב, אפשר לחייב אותו.

מירי רגב: דרך אגב, אפשר לחייב את זה בחקיקה.

דוד ביטן: אין הרבה דוגמאות כאלה על מנת שזאת תהיה מדיניות.

<ערן ניצן: אין הרבה דוגמאות כאלה?

מירי רגב: אבל עזוב, אפשר לחייב את זה בחקיקה.

דוד ביטן: זה עילה להדחה של ראש עירייה.

דוד ביטן: שר הפנים יכול להדיח אותו.

דוד ביטן: אתה יודע את זה?

מירי רגב: נחייב בחוק הזה שהיתר ייצא דרך הרשות, ובחקיקה נחייב אותו שתוך X זמן אם הוא לא מוציא היתר אז הוועדה תוציא את זה.

<תומר רוזנר: כך כתוב פה.

דוד ביטן: זה מקובל עליי.

מירי רגב: אני חושבת שהאיזון צריך להיות נכון.

מירי רגב: אני חושבת שזה נכון.

מירי רגב: את ההיתרים צריכה להוציא הרשות המקומית.

דוד ביטן: לא שהם לא יודעים לעשות, הם יכולים לעשות.

<אריאל וכסלר: אולי אסביר את המנגנון.

דוד ביטן: צריך 4 משרות בוועדה המחוזית כדי לתת היתר ל-4 שנים.

דוד ביטן: טוב אולי לכתוב את זה אבל זה לא טוב בביצוע.

<תומר רוזנר: יושבת-הראש אומרת למעשה את הצעת הממשלה.

<תומר רוזנר: אומרת הממשלה: אם הרשות המקומית סירבה לתת היתר, פנו לוועדת הערר הרגילה שקיימת.

<תומר רוזנר: אם הוועדה המקומית עומדת במריה ולא נותנת את ההיתר, למרות שוועדת הערר קבעה שהיא היתה צריכה לתת היתר - - -

<אריאל וכסלר: וקובעת לה לוחות זמנים.

<תומר רוזנר: רק במקרה כזה יוצאו היתרים על-ידי הוותמ"ל.

מירי רגב: פה אתם אוהבים לקבוע לוחות זמנים.

מירי רגב: אני אוהבת שיש מקומות שבהם אתם אוהבים לוחות זמנים.

מירי רגב: אין דברים כאלה...

מירי רגב: זה אמנות.

מירי רגב: ..

<קריאה: כל הבירוקרטיה נמצאת אצל ראשי העיריות.

<קריאה: ..

<אריאל וכסלר: אולי אסביר את המנגנון.

דוד ביטן: - - - עשינו את זה.

דוד ביטן: ועדת ערר יכולה להוציא היתר.

<אריאל וכסלר: הוגשה בקשה לוועדה המקומית לפי החוק הקיים, מתוקף התוכנית הזאת.

<אריאל וכסלר: לפי החוק הקיים אתה מגיש לוועדה המקומית ובתוך 90 ימים אם לא קיבלת את ההיתר אתה יכול ללכת לוועדת ערר.

מירי רגב: אז שיעשו אותו דבר, שוועדת ערר תוציא את ההיתרים.

<אריאל וכסלר: הגשת בקשה להיתר.

<אריאל וכסלר: אם תוך 3 חודשים לא קיבלת את ההיתר אתה הולך עם זה לוועדת הערר.

<אריאל וכסלר: ועדת הערר דנה בבקשה.

<אריאל וכסלר: ככל שהיא קובעת שאכן נדרש להוציא היתר היא צריכה לקבוע לוח זמנים לוועדה המקומית.

<אריאל וכסלר: עכשיו אתה חוזר לוועדה המקומית.

<אריאל וכסלר: אם הוועדה המקומית לא עומדת בלוחות הזמנים שוועדת הערר קבעה לה, חצי שנה או 3 שנים, רק אז אתה יכול ללכת לוותמ"ל ולקבל היתר.

מירי רגב: למה שוועדת הערר לא תוציא את ההיתר?

<אריאל וכסלר: כי לוועדת ערר אין את היכולות לתת היתרים.

דוד ביטן: אבל זה כתוב בתיקון מספר 101.

מירי רגב: ביטן צודק.

מירי רגב: בחוק התכנון והבנייה החדש נתנו לוועדת הערר אופציה לעשות את זה.

מירי רגב: המנגנון מקובל עליי, שהרשות המקומית מוציאה היתרים.

מירי רגב: אם הרשות המקומית לא עומדת- - -

<אריאל וכסלר: מה זה משנה לכם אם זה עובר לוועדת ערר או לוותמ"ל?

מירי רגב: לי זה לא משנה.

<בינת שוורץ: רק במקרה שלא - - - זה המקרה היחיד.

דוד ביטן: דרך אגב, אני רוצה לומר שהסיבה היחידה שראש עירייה לא יחתום על היתר היא שלא יהיה הסכם גג עם רשות מקרקעי ישראל ואי אפשר יהיה לעשות את זה.

<ערן ניצן: זה לא הסיבה היחידה.

דוד ביטן: אז מה הם יעשו?

דוד ביטן: אם לא יהיה לנו הסכם יביאו את זה לוותמ"ל ויוציאו היתרים.

מירי רגב: לא משנה.

מירי רגב: אבל המהלך הזה, שנותנים X זמן לראש עירייה- - -

דוד ביטן: בתנאי שיהיו לנו הסכמי גג עם רשות מקרקעי ישראל.

מירי רגב: אני מקבלת את המהלך, המהלך הוא נכון.

מירי רגב: נותנים X זמן, מי שצריך להוציא את ההיתרים הוא ראש העירייה, חד וחלק.

מירי רגב: אחרי תקופה שהוא לא מוציא היתרים זה יעבור.

דוד ביטן: בתנאי שיש הסכם גג עם רשות מקרקעי ישראל.

<תומר רוזנר: אלא אם כן הוא יודיע לוועדת הערר למה הוא לא מוציא היתרים.

<תומר רוזנר: התנאי של הסכם גג הוא תנאי שצריך לדבר עליו בכלל בקשר לחקיקה, כך את אמרת.

מירי רגב: נכון, כל נושא הסכם הגג, אמרנו בתחילת הדרך שעלינו לדבר על זה.

<ערן ניצן: יש החלטת ממשלה ברורה בנושא שקובעת מדיניות.

<ערן ניצן: היא התקבלה גם בקבינט הדיור.

<ערן ניצן: היא קובעת 100,000 יחידות דיור ומכוחה קובעים הסכמי גג.

מירי רגב: יפה.

מירי רגב: אז תכניס את זה לחוק.

דוד ביטן: אנחנו מוכנים לעמוד בלוחות הזמנים של ההיתרים.

מירי רגב: כל עוד אתה יודע שיש לך איזה גיבוי של הסכם גג.

<שמעון סוסן: הסכם הגג אומר- - -

<ערן ניצן: סליחה, אתה פתאום מוכן לעמוד בתנאים?

<ערן ניצן: חשבתי שלפני רגע אמרת שראש עירייה שלא עומד בתנאים עף הביתה.

<ערן ניצן: פתאום הוא מוכן.

דוד ביטן: לא הבנת אותי.

מירי רגב: ומה קורה כשפקיד סורח, גם הוא הולך הביתה?

זבולון כלפה: כשהוא לא עומד ביעדים.

זבולון כלפה: כשאדם סורח – כולם הולכים הביתה.

דוד ביטן: אם אין לי הסכם גג לגבי 4,000 יחידות דיור אז אתה רוצה שאני אוציא היתרים?

<ערן ניצן: חשבתי שאתה חייב להוציא היתרים.

מירי רגב: עזוב ציניות.

מירי רגב: אנחנו רוצים לגרום למהלך הזה להתקדם.

מירי רגב: נושא הסכמי הגג – תרשמו את זה – נדון עליו, נשב ונראה איך אנחנו יכולים לגבות את זה במשפט כזה או אחר במהלך החקיקה – אני לא יודעת כיצד – כדי לתת גיבוי גם לראש העירייה.

מירי רגב: הוא אומר: אני מוכן, אני הולך, אני חותם, אני עושה את מה שצריך, אבל אני רוצה לדעת שיש לי איזה גב של הסכם גג, שאדע שאני לא נתקע עכשיו עם אוכלוסייה מבלי לדעת איך לשרת אותה.

מירי רגב: למי האוכלוסייה תבוא בטענות?

מירי רגב: אליי.

מירי רגב: היא לא תבוא אל האחרים.

מירי רגב: לכן צריך לראות איך עושים את השילוב הזה.

מירי רגב: המהלך שאמרת כאן מקובל עליי ברוחו, שנקבע יעדים ברורים, וגם ראשי הערים צריכים סנקציות והגבלות, אבל מצד שני צריך לעשות את האיזונים הנכונים.

בועז טופורובסקי: שאלה קטנה.

בועז טופורובסקי: למה לוועדת ערר אתם לא קובעים זמנים?

בועז טופורובסקי: אתם אומרים שהיא תקבע זמנים.

<אריאל וכסלר: נקבעו לה זמנים בחוק.

בועז טופורובסקי: האם לא רוצים לתת לה גם זמני מקסימום?

<אריאל וכסלר: נקבעו לה זמנים בחוק ובתקנות והם עומדים בהם.

<תומר רוזנר: אתם לא עונים לשאלה שהוא שאל.

<תומר רוזנר: הוא שואל שאלה פשוטה מאוד.

בועז טופורובסקי: סעיף 28(ב).

מירי רגב: נשברת, סוסן?...

<שמעון סוסן: עודד גבולי אמר לי שאני מיותר...

מירי רגב: תראה מה ההבדל בין ראשי מועצה לראשי ערים.

מירי רגב: הבנת?...

<שמעון סוסן: אני שומר על עצמי לישיבה הבאה החשובה.

<שמעון סוסן: ..

בועז טופורובסקי: בסעיף נכתב שוועדת הערר קובעת את התקופה.

בועז טופורובסקי: יש לה זמני מקסימום?

<תומר רוזנר: התשובה היא לא.

<תומר רוזנר: אחרי שוועדת הערר קיבלה את ההחלטה לפי סדרי הדין ולפי כל כללי המינהל התקין, עכשיו עליה להגיד לראש העירייה בתוך כמה זמן להוציא את ההיתר.

<תומר רוזנר: שואל חבר הכנסת טופורובסקי מדוע אין לה גבול מקסימלי.

<אריאל וכסלר: כי זה לפי ההיתר.

<אריאל וכסלר: אם זה היתר למגדל זה לוקחX זמן ואם זה היתר לקבוצה של בתים פרטיים זה לוקח Y זמן.

<תומר רוזנר: מה המקסימום?

<אריאל וכסלר: ועדת הערר תבדוק לפי סוג ההיתר.

בועז טופורובסקי: שלא ייתקע שם משהו.

מירי רגב: אומר פה בועז טופורובסקי דבר נכון, תקבעו זמנים, שזה יהיה כתוב.

<תומר רוזנר: "לתקופה שלא תעלה על...".

מירי רגב: שוועדת הערר תקבע זמנים לתקופה של מ...

מירי רגב: עד...

בועז טופורובסקי: לא רוצים שבוועדת הערר ייתקעו דברים.

בועז טופורובסקי: היא יכולה לקבוע גם 4 שנים ואנחנו לא רוצים שזה יקרה.

<אפרת ברנד: שתקבע זמן קצוב.

<בינת שוורץ: שיהיה כתוב בחוק מה הזמן המקסימלי.

מירי רגב: זה נכון.

מירי רגב: תוסיפו את זה.

<אריאל וכסלר: זה יכול להיות חודשיים ויכול להיות שנתיים.

<אריאל וכסלר: זה הממוצע הארצי.

<אריאל וכסלר: הממוצע הארצי הוא שנתיים.

מירי רגב: האמירה הזאת נכונה.

מירי רגב: אתם יכולים להכניס את זה.

מירי רגב: סיימנו את פרק התכנון.

<תומר רוזנר: יש לנו עוד הערות מהישיבות הקודמות.

<תומר רוזנר: יש מספר הערות ואנחנו מבקשים לקרוא את הנוסחים.

<תומר רוזנר: עקב צוק העתים לא הספקנו בשעתו לקרוא את הנוסחים של הדברים שהוועדה סיכמה.

<תומר רוזנר: אבקש מרוני טיסר לקרוא את הדברים שסוכמו בוועדה בישיבות הקודמות, פשוט לצורך הפרוטוקול.

<רוני טיסר: אני מתחילה בסעיפים 1-8.

<רוני טיסר: סעיף 1 – ההגדרות.

<רוני טיסר: בהגדרה "תמ"א 35", בסופה יבוא "כנוסחה ערב תחילתו של חוק זה".

<בינת שוורץ: היה על זה דיון?

<בינת שוורץ: הממשלה הגיבה על זה?

<תומר רוזנר: הממשלה לא הסכימה, כמובן.

מירי רגב: אנחנו קוראים את כל ההיבטים.

מירי רגב: אלה לא הערות נוספות.

מירי רגב: אחרי הדיונים שהיו פה נוסחו הדברים.

מירי רגב: היא קוראת את הנוסח המדויק שלא היה רשום אז בהצעת החוק, של מה שאנחנו רוצים ואתם לא הסכמתם.

<רוני טיסר: בסעיף קטן 3(א), בסופו יבוא "ובלבד שלא יקודם במתחם האמור ישוב חדש".

<רוני טיסר: בסעיף קטן 4(א) – "תכנית מועדפת לדיור תכלול הוראות המאפשרות להוציא מכוחה היתר לבנייה או לשימוש בלא צורך באישורה של תכנית נוספת, ואולם לגבי חלק מתחום התכנית שאינו משמעותי וביצועו אינו נדרש באופן מיידי אפשר שתידרש תכנית נוספת לשם הוצאת היתר בו.

<רוני טיסר: " בסעיף קטן 8(ב), אנחנו מוסיפים את פסקה (4) – "באישור תכנית תתחשב הוועדה, ככל האפשר, בתכניות מיתאר ארציות ומחוזיות החלות בתחומה.

<רוני טיסר: " אני עוברת לסעיפים 9-29.

<רוני טיסר: בסעיף קטן 9(ב), לעניין ועדה מחוזית, נשאלנו בוועדה האם הכוונה לתחום המחוז או לשטח גלילי.

<רוני טיסר: אמרתם שזה תחום המחוז.

<רוני טיסר: לכן אנחנו מבהירים: (2) ועדה מחוזית – לגבי תכניות בתחום המחוז".

<רוני טיסר: בסעיף קטן 9(ו) – "נכללו בתכנית מועדפת לדיור שינויים של תכנית מיתאר ארצית או תכנית מיתאר מחוזית, יצוינו בתכנית מועדפת לדיור השינויים גם לתכניות כאמור.

<רוני טיסר: " בסעיף קטן 10(ב), במקום הסיפה יבוא: ההודעה תשלח "לתאגידים המנויים בסעיף 119ב(9)(א) לחוק התכנון, לגופים המנויים בסעיף 91 לחוק התכנון, לוועדה המחוזית, לוועדה המקומית ולרשות המקומית שבתחומן חלה התכנית, לבעלי הזכויות בקרקע ולמינהל התכנון; מתכנן המחוז יעביר את ההודעה כאמור לחברי הוועדה המחוזית.

<רוני טיסר: " בסעיף קטן 10(ג) – "הודעה כאמור בסעיף קטן (א), תישלח למנהל הרשות לשמירת הטבע והגנים – בתכנית החלה בתחום שמורת טבע מוכרזת, גן לאומי מוכרז או אתר לאומי מוכרז או על קרקע המיועדת בתכנית לייעודים אלה ובתכנית החלה בתחום אתר עתיקות מוכרז או על קרקע המיועדת בתכנית לייעוד זה – למנהל רשות העתיקות.

<רוני טיסר: " בסעיף קטן 10(ה) – "תכנית מועדפת לדיור שהוגשה לוועדה תפורסם באתר האינטרנט של משרד הפנים, בצירוף נספחיה, בתוך שבעה ימי עבודה ממועד קליטתה.

<רוני טיסר: "

<תומר רוזנר: זה הסעיף שאמרנו שאנחנו מעבירים ממקום אחר.

<רוני טיסר: סעיף 13, לעניין הפקדת תכנית מועדפת לדיור – הסעיף הופך לסעיף קטן (א), ובסופו יבוא: "או להעבירה לדיון בוועדה המחוזית שבתחום מרחב התכנון שלה כלול שטחה של התכנית; בדיון כאמור תינתן למתכנן הוועדה, למהנדס הוועדה המקומית, ליועצי הוועדה, למי שנמסרה לו הודעה על קליטת התכנית והגיש חוות דעת לגבי התכנית, הזדמנות להביא את דבריו בפני הוועדה; הועברה תכנית לוועדה המחוזית, יחולו עליה הוראות חוק התכנון בלבד.

<רוני טיסר: " זה לעניין ההערה שלנו, שצריך לאפשר דיונים נוספים בנסיבות מסוימות וחריגות.

<אריאל וכסלר: אעזור לך.

<אריאל וכסלר: אני קורא את נוסח הוועדה אך אלה לא ההערות שלנו, שלא ייחשב כהסכמה.

<אריאל וכסלר: בסעיף קטן 14(ד) – בפסקה 15(א)(1) – את פסקה 15(א)(2) מוצע למחוק.

<עודד גבולי: יש לי שאלה בונה.

<עודד גבולי: מה קורה אם יש תוכנית ואם בהליך של הפקדה בוועדה מקומית פתאום רוצים להפוך אותה לוותמ"ל.

<עודד גבולי: זה אפשרי?

<תומר רוזנר: אם יש תוכנית בצנרת ורוצים להעביר אותה לוותמ"ל צריך להגיש אותה מחדש, לפי ההצעה.

<ערן ניצן: צריך להכריז עליה.

<עודד גבולי: אבל זה אפשרי?

<תומר רוזנר: לא, אי אפשר.

<תומר רוזנר: צריך להגיש אותה מחדש.

<אריאל וכסלר: לפני שהופקדה.

<עודד גבולי: אני שואל.

<תומר רוזנר: התשובה היא שצריך להגיש אותה מחדש כאילו מהתחלה.

<עודד גבולי: הוא אומר: לפני שהופקדה.

<תומר רוזנר: צריך להגיש אותה מהתחלה.

<עודד גבולי: אין לי בעיה עם זה שצריך להגיש אותה מהתחלה.

<תומר רוזנר: אז מה השאלה?

<עודד גבולי: הוא אומר שאם היא הופקדה אי אפשר.

<תומר רוזנר: מי אמר שאי אפשר?

<תומר רוזנר: שיגישו אותה מחדש.

<תומר רוזנר: הממשלה לא מציעה, בשלב זה לפחות, לשלול את סמכויות הוועדות המקומיות לדון במקביל בתוכניות אחרות.

<תומר רוזנר: בשלב זה לא מוצע הדבר.

מירי רגב: יש לכם התייחסויות?

מירי רגב: נציגי הממשלה.

<אריאל וכסלר: אנחנו לא מסכימים לתיקונים.

מירי רגב: אם אתם רוצים את החוק, תצטרכו להסכים.

מירי רגב: אם לא, לא יהיה חוק.

מירי רגב: סיימנו את פרק התכנון.

מירי רגב: אנחנו נפגשים ב-29 באפריל.

<ערן ניצן: דרך אגב, תודה על הישיבה בפגרה.

מירי רגב: אני מבקשת מהיועץ המשפטי של הוועדה לפרסם את כל הסעיפים להצעת החוק, את מה שנשאר.

זבולון כלפה: הקראתם פה גם כל מיני נוסחים נוספים שלא מופיעים אצלנו.

מירי רגב: תפרסמו נוסח מעודכן.

מירי רגב: תדאגו שלא יהיו הערות ביום האחרון.

<קריאה: צריך לפרסם גם את הנוסח של הוועדה.

<קריאה: הוא לא פורסם וחשוב שיראו אותו.

מירי רגב: באשר להסכמי גג – צריך להזכיר לי לכלול את זה בדיונים שיהיו לנו.

מירי רגב: את הדיון על מלאי הדירות נערוך בנפרד.

מירי רגב: בינת שוורץ, מתי הפרקים הכלכליים מגיעים?

מירי רגב: אני מבינה שהעברתם כבר תסקיר.

<בינת שוורץ: תסקיר חוק הופץ לפני כשבוע וחצי, לשלושה שבועות.

<בינת שוורץ: התקבלו בקשות להארכת המועד להגשת ההערות, אז יכול להיות שתינתן הארכה, אני עוד לא יודעת.

מירי רגב: עד מתי?

<בינת שוורץ: עוד לא ניתנה הארכה, אבל אם תינתן היא בוודאי תהיה לעוד שבועיים-שלושה.

מירי רגב: עד מתי באופן עקרוני אמורים היו להעביר הערות?

<תומר רוזנר: במקור זה היה עד 8 באפריל.

מירי רגב: תודה.

מירי רגב: הישיבה נעולה.